text:
Vælkomin í Glottan
Í Glottanum ganga 21 børn.
Starvsfólkini inni hjá okkum eru: Ingun, Tórunn, Heidi, Guðrið og Kristvør.
Málsligur førleiki
ì marts og apríl hava vit fokus á:
Málsligum førleika
Soleiðis skilja vit tað:
Málið er ein týdningarmikil partur av okkara samskifti. Vit samskifta bæði verbalt og nonverbalt. Í málinum liggja orð, tónalag og kropsmál. Fyri at barnið skal skilja og læra, er tað av tydningi, at vit vaksnu eru týðulig yvirfyri børninum bæði í orðum og gerðum.
Málið er ein fortreyt fyri at barnið kann ferðast og virka í einum sosialum felagsskapið. Barnið brúkar málið til at seta orð á sínar kenslur, tankar og handlingar. Málið er eisini við til at skilja samanhang
Mars 2018
Mars mánðaður í Glottanum.
Vit hava haft breyðdag, har vit høvdu sjálvtøkuborð við nógvum ymiskum og leskiligum viðskera. Dreingirnir gjørdu klárt, meðan genturnar vóru úti og spældu kríggj.
Dagurin var so væleydnaður og øll hildu at tað var lekkurt og spennandi at smakka ymiskt, velja og smyrja sítt egna breyð. :)
Tann síðsta kavadagin í ár (inntil víðari) vóru vit niðrið í KFUK-bønum og skreiddu. Tað var mega stuttligt ! :D
Myndirnar tala fyri seg.
Eisini sum nakað nýtt hava vit fingið kúlubað í Glottanum. Tað brúka vit millum annað til at stimbra følisansin.
Februar 2018
Nú eru vit væl komin aftur frá verkfallinum, hóast tað hevur ávirkað okkum starvsfólk og børnini, so merkir tað ikki at túrar og upplivingar vera minni ella verri.
Hendan mánaðin eru myndir av føstulávint, einum túri við dreinginum, har teir vóru í kríggj, og nakrar støðumyndir frá dagligdegnum.
Á føstulávint vóru vit grýlur so eingin varð kendur. Tey 3-4 ára gomlu bæði í Ljósinum og Glottanum slerdu tunnu inni í Glottanum og tey 5-6 ára gomlu slerdu tunnu úti á Flognum. Hjá teimum eldru var Jóna í Ljósinum kattakongur og fyri tey yngru gjørdist Vár í Glottanum kattakongur.
Tá dreingirnir vóru í kríggj fingu teir nógvar upplivingar, teir spældu rolluspøl, klatraðu, goymdu seg, runnu, doyðu og alt møguligt annað, super motoriskar venjingar. Ímeðan dreingirnir kríggjaðust vóru genturnar á Flognum og gjørdu motorikk, og bakaðu bollar til millummála. Teir smakkaðu mega væl.
Eisini eru nakrar myndir at børnum ið spæla inni á stovuna.
November 2017
Nú eru vit aftur klár við myndum úr lívinum í Glottanum.
Hendan mánaðin hevur veðri verið øðrvísi, verri vildi onkur sagt, men vit halda tað er spennandi at síggja broytingarnar tá vit fara túrar ella bert út í garðin.
Her eru myndir av einum túri, tá vit klatraðu upp á heyggin hjá Petur Noll, har sóu vit mangt og hvat. Kend hús, bussar og lastbilar og Nólsoynna! Og so gjørdu vit eina rópi kapping, har vit bara skrálaðu og hoyrdu okkara ekkó. Ein annar túrur var eisini í frosti har mosi og lyngur varð harður, tá vóru nøkur, sum vóru offarin av tí. Alt tey minnast, er mosin so bleytur.
Eisini eru nakrar myndir av spæli inni í stovuni. Og tá vit fóru skattaveiðu og funnu Nissu Pól, sum sat á vaglinum inni í høsnarhúsinum. Og so eru lekrar kavamyndir eisini. Hetta hevur verið ein so deiligur mánaði.
Setið tykkum væl til rættis (gott um børnini eru við) at njóta myndirnar. Geri so væl.
Oktober 2017
Trúgvi tí ella ei, nú er longu ein mánaði farin og her koma myndir frá oktober mánað.
Ì oktober hava vit bæði følt, sæð og sungi um at heysti er komi. Allíkavæl hava vit verið nógvar túrar í haganum, ánni og hjá Peter Noll.
Her liggur ein myndarøð av, tá vit vóru ein skjótan túr í haganum, har vit fingu stimulera nógvar ymiskar sansir, tí veðri var ikki av tí besta, men hetta steðgaði okkum ikki. Vit bæði rullaðu, klatraðu og merktu veðri á húðina. Og tá vit komu aftur í Glottan stóðu matpakkarnir klárir.
Eisini eru nakrar myndir av spælið á stovuni, og so hava vit havt tríggjar føðingardagar hendan mánaðan. Vit ynskja Amaliu, sum fylti 6 ár, Jonu, sum fyltu 4 ár og Eyð D. sum fylti 3 ár hjartaðligt til lukku.
September 2017
Nú eru vit farin inn í oktober mánað, og vilja vit tí leggja myndir út av september mánaði. Allan august og septembe rmánað hava vit havt fokus á sosialum førleika.
Hetta serliga tí, hesa tíðina er stovan altíð undir størri broyting, nøkur børn eru farin í skúla og onnur eru vorðin Pisur. Eisini eru nýggj børn komin úr vøggustovuni. Hetta ger møguleika fyri at nýggj vinarløg vera skapt, og vit skulu øll læra hvønn annan at kenna av nýggjum.
Næstu tveir mánaðarnar hava vit valt, at hava høvuðsfokus á persónligari menning.
Barnafestival apríl 2017
Mánadagin fóru vit øll oman í Norðurlandahúsið til konsert. Vit tóku matpakka við og ótu áðrenn konsertin byrjaði. Eisini sluppu børnini at vitja Skrímslaheimið.
Til konsertina hoyrdu vit søguna um ''Skrímslið lítla systir mín'' við symfoniorkestrinum í bakgrundini, barnakór og Eivør sum forsangara. Børnini sótu við stórum eygum og hugdu.
Ein mega góð konsert :D


c: text/html

text:
Sjónleikurin `Allo `Allo í GøtuEin skemtileikur eftir Jeremy Lloyd og David Croft, ið Sjónleikarfelagið Glotti í Gøtu framførir í hesum døgum.
Leikurin snýr seg um, at kaffistovueigarin René og kona hansara hava goymt eitt listaverk stolið frá nasistum í einari pylsu í kjallaranum. Í sama kjallara goyma tey eisini tveir bretskar floghermenn, inntil mótstøðurørslan kann føra teir aftur til heimlandið. Tráðleysa samskiftið við London, ið verður fjalt í einum følskum kakatupappageyki, er bert ein av mongu forðingunum, hesin djarvi kaffistovueigarin er fyri í vertskapinum av fronsku hermonnunum. Tíðindini, at Førarin ætlar at at vitja býin, gevur lúsakjálkum íblástur at vitja kaffistovuna íklæddir sum Hitler. René kallar øll tey góðu fólkini, hann finnur, saman fyri at hjálpa sær at bjarga kaffistovuni og lívi sínum.
Leikarar: Alvi Justinussen, Arnfinnur Nesá, Elias Magnussen, Hallur Ellingsgaard, Hans Hjalti Skaale, Magni Joensen, Maj-Britt W. H. Jacobsen, Noomi Reinert, Katrina E. Hansen, John Andersen, Ólavur Justesen, Teresa Reinert og Tóra P. Isholm.Leikstóri, sangtýðari og hjálpartýðari av leikritið: Súsanna Tórgarð.Sanglærari/klaverspælari: Rói Eliasen.Ljósmaður: Bogi E. Hansen.Ljóðmaður: Egin Tollaksson.Pallsniðgeving og smíð: Klæmint Isaksen, Nicolaj Falck og Rúni Justinussen.Týðari av leikriti: Páll Isholm.
Sýningar 2018:
Fríggjakvøldið 5. januar kl. 20:00
Leygarkvøldið 6. januar kl. 18:00
Atgongumerki kunnu keypast áwww.atgongumerki.foella við at ringja á tlf. 280820 millum kl. 15:00-19:00.

robotstxt: allowed

filter: keep


text:
Fyrsti stóri fundur av Paulusar brøvum var í Egyptalandi tíðliga í 1930-árunum. Tey gulnaðu papyrusørkini vísa okkum seksogfýrs ørk úr tí elsta savninum av Paulusar brøvum, sum vit kenna.
Papyrus 46 er tað elsta handritið, vit hava, sum er eitt brævasavn, sum Paulus skrivaði frá ár 50 til sín deyða um ár 65 e.Kr. Paulus tykist sjálvur at hava havt ætlanir um eitt tílíkt savn. Í einum av sínum brøvum mælir hann nevniliga meinigheitini í Kolossu til at býta um brøv við grannameinigheitina í Laodikeu (sí Kol.4,16). Á henda hátt hava tær kristnu meinigheitirnar trúliga at enda havt fleiri av brøvum Paulusar í sínum savni. Heilt tíðliga eru tær byrjaðar at savna hesi brøvini í eitt bind. Seinast um ár 100 e.Kr. eru brøvini sum eitt savn og vóru í umferð millum tær kristnu meinigheitirnar í einum bindi.
Í einum tílíkum brævasavni gjørdist tað hent at seta yvirskriftir á hvørt bræv, og soleiðis vórðu tær stuttu yvirskriftirnar til: “Til rómverja”, “til galatamanna”, osfr. Kanska vóru hesi stóru brævasøvnini partvís orsøkin til, at tey kristnu hugaðu best bókastøddina? Um ár 100 var vanligt at skriva á bókarullu, men tey kristnu valdu at forma skriftir sínar sum bøkur ístaðin. Í eini bók kundu tey nevniliga savna fleiri tekstir enn kundu vera í eini bókarrullu.
Brøvini vórðu upprunaliga send avstað eitt og eitt. Tí skuldi ein trúð, at tey framhaldandi fóru at ganga um hvørt einsæris. Men í dag eru brøvini bert í søvnum. Stutt sagt er ikki eitt einasta handrit, sum sær út til bert at vera eitt einstakt bræv. Har teksturin í einum brævi endar er altíð ein nýggj yvirskrift og eitt nýtt bræv. Soleiðis er tað í øllum handritunum, sum eru nóg væl varðveitt, so at fleiri síður kunnu granskast í senn. Papyrus 46 er tað allar fyrsta av hesum.
Papyrus 46 verður tíðarfest til uml. ár 200 e.Kr. Summir granskarar vilja tíðarfesta tað nógv fyrr, helst til miðjan 100-talið, men vanligt er at tíðarfesta tað til tíðina um annað árhundraðskiftið.
Hjørleif Poulsen, týddi.
Myndatekstur: Papyrus 46, Kolossubrævið 1,5-12 og Rómverjabrævið 11,13-22.
Myndaeigari: Chester Beatty Biblical Papyrus II (Papyrus 46), Folios 90&15 © The Trustees Of The Chester Beatty Library, Dublin.


text:
Kiran Jóanesarson
07.02.2018 - 20:49
Fiskur > Tíðindi > Føroyar
Skeljatrolarin Kappin liggur framvegis á Oyri, og hevur enn ikki fingið loyvi útskrivað fyri at sleppa til Svalbard at fiska fyri 2018.
- Vit bíða hvat hendir, men eru nú blivnir eitt sindur ótolnir sigur reiðarin, Hans Andrias Kelduberg.
- Nakrir av teimum 18 monnunum, sum vóru við Kappanum síðsta túr eru við Ran. Aðrir ganga heima enn og bíða. Hetta er ein keðilig støða fyri reiðarí og manningina. Hetta er eisini ein keðilig støða fyri Fiskimálaráðið, av tí at teir hava fingið noktilsi frá norsku mynduleikunum at útskriva loyvi til Kappan uppi við Svalbard, heldur reiðarin.
- Tað, sum vit væntaðu bleiv eitt gott arbeiðspláss fyri kanska 36 sjómenn um tað vóru tvær manningar, bleiv ein kleppur fyri reiðaríið. Vit hava brúkt nógvar milliónir at umbyggja skipið til skeljaveiðu.
Kappin var rækjutrolari, men er heldur lítil til at trola við tveimum trolum, og tí varð avgjørt at umbyggja hann til skeljatrolara. Føroyingar og norðmenn dreggjaðu eftir skeljum við Svalbard seinast í 80 árunum, men stovnurin helt ikki til ta stórdrift, sum var tá, og øll skipini góðust. Nú hevur eingin veiða verið í 30 ár, og tí varð hildið at tað var vert at gera eina roynd aftur.
P/F O.C Joensen, sum hevur drúgvar royndir við Føroyar at fiska skeljar, hevur havt skeljaloyvi við Svalbard síðan 2012. Tað hava verið gjørdar royndir øll hesi árini, og í fjør bleiv gjørd ein stór íløga í skipið, so tað var egnað til júst hesa veiðu, so tí kemur hettar illa við, sigur reiðarin.
Kappin gjørdi tveir túrar í fjør, og bleiv tikin av norsku sjóverjuni seinna túrin.
- Vit fingu eina bót, hetta tí ov nógvur trælsrassur var partur av veiðuni, men hetta søgdu norsku sjóverjumynduleikanir einki um tann fyrra túrin skipið gjørdi.
Fiskivunnugransking var ein partur av verkætlanini hjá O.C. Joensen, sum eigur Kappan.


text:
Kili er tað longsta og javnsmalasta land í heiminum. Landið er 4.200 km langt norður og suður, líka langur teinur sum úr Føroyum til Kanaria-oyggjar. Har landið er breiðast, ertað 180 km. Andesfjøllini, ið sum ein høgur verjugarður eru suður ígjøgnum landið, høvdu við sær, at Kili varð síðsta land í Amerika, spaniamenn løgdu undir seg. Landið loysti frá Spania í 1818. Frá 1973 til 1990 stýrdi rái einaræðisharrin Augusto Pinochet Kili, men nú eru politisku viðurskiftini broytt til tað betra. Mesta fólkið býr miðskeiðis í Kili kring høvuðsstaðin og størsta havnabýin, Valparaiso. Frukt, korn og vínber verða dyrkað í dølunum í Miðkili, har nógv vatn rennur oman úr fjøllunum. Fiskiskapur fram við kyrrahavsstrondini hevur eisini stóran búskaparligan týdning.
Norðan úr turru, steinoydnu Atacamaoyðimørkini og suður at jøkulsklæddu fjøllunum suðuri við Hornið eru næstan øll veðurlagsbelti og landslagsfyribrigdi, sum eru í heiminum. Atacamaoyðimørk í Norðurkili er ein hin turrasti staður á jørðini. Sumstaðni í Atacamaoyðimørk hevur aldri regnað, tað fólk veit. Í landbúnaðarlendinum í Miðkili er miðjarðarhavsveðurlag sum í Suðurevropa og California. Í fruktagóðu dølunum í Miðkili verður frukt dyrkað, t.d. aprikosur, ferskur og nektarinir. Syðri verður mest dyrkað av súreplum, perum og blommum. Í kalda og veðurbarda Suðurkili eru 55 gosfjøll, sum goysa, vakrir firðir, fleiri stórir jøklar byrgja dalarnar og snjóklæddir fjallatindar. Meiri enn 80% av Kili eru berlig fjøll, og næstan alt, sum eftir er, er skógur. Bara heilt lítil partur av landinum er dyrkilendi.
Einki land í heiminum brýtur so nógvan koparmálm sum Kili. Teir bróta eisini nógvan jarnmálm, kol, gull, silvur og onnur steinsløg. Høgt uppi í Atacamaoyðimørkini í Norðurkili er ein av heimsins størstu koparlindum. Námið í Chuquicamata er 4.115 m langt og 670 m djúpt. Hvørja viku verða fleiri milliónir tons av tilfari brotin og førd burtur at knúsa og vaska.
Spaniamenn tóku vínberjarunnar við sær til Kili og gróðursettu teir, so at teir skuldu fáa altarvín. Nú eru dalarnir við Santiago eitt hitt besta vínlendið í øllum Amerika. Kilskt vín er so gott og væl umtókt, at tað verður selt um allan heim.
Í øldir hava mapucheindiánar stríðst fyri frælsi. Fyrst ímóti inkunum í Peru, síðan ímóti spanska hjálandaveldinum og seinast ímóti kilsku myndugleikunum. Nú á døgum livir meginparturin av teimum 800.000 mapuche-indiánunum í friðingarøkjum sunnarlaga í landinum. Eitt fótbóltsfelag í Kili eitur Colo-Colo eftir einum gomlum mapuchehøvdingi.
Punta Arenas er syðsti býur í heiminum. Einasti landbúnaður har suðuri er seyðahald. Býurin er við Magellanssund; farleiðin, sum skipini plaga at sigla at sleppa undan at fara um veðurringa Hornið. Havnin er full av fiskiførum og skipum, sum gera kanningar við Suðurkoll (Antarktis); og hon er eisini miðdepil fyri oljuvinnu. Býurin er undir holinum í osonlagnum, og tí mega fólk har verja seg væl fyri sólini.
Stjørnufrøðingar kunnu granska klára náttarhimmalin úr Cerro Tololo í Andesfjøllum, sum er næststørsta stjørnugranskingarstøð í heiminum.
Fýra lond - Kili, Argentina, Paraguai og Uruguai - eru í hesum stóra øki, sum er helvtin av Suðuramerika . Tey verða ofta undir einum kallað "suðurstrýtan" av skapi sínum á kortinum. Eins og í norðara parti í Suðuramerika er veðurlagið ymiskt og landslagið ógvuliga fjølbroytt. Í Paraguai er tropiskt veðurlag, í Miðkili miðjarðarhavsveðurlag og undir jøklunum í Suðurargentina er bítandi kalt. Týdningarmesta landbúnðarlendið her er Pampas, ið er óføra vítt slættlendi norðan úr Uruguai og suður ímóti Patagonia í Argentina; nógv hveiti verður velt í hesum lendi. Í 1970-árunum vóru øll fyra londini kend fyri illa gitnu hernaðarstýri síni. Tey eru øll fallin, og nú er fólkaræði í londunum.
Atacamaoyðimørk í Norðurkili er turrasti staður á jørðini, og javnan eru mong ár ímillum, at tað regnar. Tá ið tað hendingaferð regnar, kemur so nógv niður, at tað oftast verður vatnflóð. Um dagin er brennandi heitt í oyðimørkini, men um kvøldið fellur hitin ógvuliga brádliga. Einasti vegur, ið lagdur er í hesari oyðimørkini, er Pan-amerikanski landavegurin.
Ógvuliga nógv mold mátti verða flutt, tá ið Itaipúbyrgingin varð gjørd um Paraná í Paraguai. Landið tók upp samstarv við Brasil um at fullføra hesa vatnorkuverkætlan, sum er ein tann størsta í heiminum. Eitt av vandamálunum, sum stóðst av, at so ovurstórt øki varð sett undir í vatni, var, at har gjørdust góðar umstøður at klekja hjá mýggjabitum, sum bera malariusmittu.
Langt suðuri í Argentina er ovurstóri morenujøkulin, sum er eitt hitt sjáldsamasta náttúrufyribrigdi í øllum syðra parti í Suðuramerika. Av og á ekur morenujøkulin langt út í Argentinovatn, so at tann bláhvíta ísrondin verður upp í 60 m høg. Sum líður frá, brýtur vatnið seg ígjøgnum ísbyrgingina, sum rivnar og loypur við buldur og brak.
Afturímóti norðaru londunum í Suðuramerika eru fáir indiánar eftir á lívi fyri sunnan; flestu indiánarnir har eru í Paraguai. Í Uruguai eru als eingir indiánar. Fjølmentastu indiánsku fólkasløgini eru kollaindiánarnir í Argentina og mataco- og mapucheindiánarnir í Mið-og Suðurkili og acheindiánarnir í Paraguai.
Mangir evropearar hava búsett seg í Suðuramerika. Í 19. og fyrst í 20. øld hevði fátækadømi í Italia við sær, at italskir verkamenn fóru til Argentina at heysta hveiti; mangir teirra komu aldri heim aftur. Verkamenn úr Spania fóru eisini til Argentina og Uruguai. Týskur trúarflokkur, mennonittar, rýmdi úr Kanada til Paraguai at vinna sær trúarfrælsi, og mangir valisar, sum vildu sleppa undan enskum yvirræði og varðveita mál sítt, settu seg niður í Argentina.
Seinastu fimmti árini er búsetingin ógvuliga nógv broytt, tí at so nógv fólk er flutt av bygd og til býirnar at sóknast eftir arbeiði. Í stórbýunum í Argentina og Uruguai var longu tá ov mikið av fólki, tí at so nógvir tilflytarar komu hagar. Annars hevur gongdin verið, at høvuðsstaðirnir eru vaksnir skjótt, og hinir býirnir hava staðið í stað; t.d. býr triðingurin av fólkinum í Argentina í høvuðsstaðnum Buenos Aires. Síðan í 1970-árunum er fólkaflytingin av bygd minkað.
Neytakjøt hevur leingi verið týdningarmikil útflutningsvøra hjá Argentina og Uruguei. Ovurstór neytafylgi ganga á biti á pampasfløtunum; best dámar bóndunum, at neytini eta grasslagið revasmæru, tí at tá verður kjøtið soltið. Vanligastu neytasløgini eru aberdeen angus og hereford, ið vórðu flutt hagar úr Evropa í 19. øld. Í Patagonia, har tað er kaldari, er nógv seyðahald, og bæði Argentina og Uruguei eru ímillum tey lond, sum senda mest av ull á heimsmarknaðin.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Santiago
Vídd: 759.950 km2
Fólkatal: 16.888.760
Alment mál:
spanskt
Átrúnaður:
kristindómur 100%
Stýrsilag:
fólkaræðið, fleirflokkaskipan
Gjaldoyra: kilskur peso (CLP)


text:
Orð: Óli Reinert
Lag: Paul Dresser
1. Alt, sum tínum børnum her á fold man møta,
fyri alt tað, Jesus, er bert hjálp hjá tær!
Um so tykir mær, at tung gerst mong ein løta,
hjá tær, Jesus, frið mítt hjarta aftur fær!
Niðurlag:
Jesus, bert hjá tær er hvíla sonn og gleði,
eina tú kanst sløkkja sálartosta mín!
Og eg takki tær á hesum náðidegi –
einki kundi frelsa uttan deyði tín!
2. Tann, sum heilt seg upp í tínar hendur gevur,
altíð reystur gjøgnum lívið ganga kann;
deyði, dómur einki vald á honum hevur,
tí at Jesus deyðans myrkur yvirvann.
3. Nú eg hvíli trygt í tínum sterka armi,
og frá tær nú eingin burt meg ríva skal;
troytta hjarta slær nú lætt í mínum barmi,
meg ei syndin longur kúga kann sum træl.


text:
Kom við Krabbameinsfelagnum gongutúr leygardagin 14. apríl
Kom við Krabbameinsfelagnum gongutúr á summarmáladegi
Summarmáladag byrjar summarhálvárið, mýrisnípan kemur og lundin kemur undir land. Tá er eitt gott høvi at fara út í náttúruna aftur eftir ein kaldan og myrkan vetur, nú vit ganga móti ljósari og heitari tíðum.
Nógvar kanningar eru gjørdar, sum vísa á, at røra vit okkum javnan, kann hetta minka um vandan fyri krabbameini. Verjandi ávirkanin, sum rørsla hevur á krabbamein, veksur munandi, jú virknari vit eru.
Rørsla er eisini umráðandi í sambandi við krabbameinssjúku, bæði likamliga og sálarliga. Rørsla bøtir um útlitini fyri at fáa heilsuna aftur, samstundis sum hon gevur styrki at standa ímóti hørðu viðgerðini.
Summarmáladag, leygardagin 14. apríl, skipar Krabbameinsfelagið fyri gongutúrum. Vit fara til gongu ymsastaðni um landið. Talan er um lættar túrar, so at øll kunnu vera við. Tað einasta, tú skal gera, er at møta upp.
Her fara vit til gongu:
Klaksvík: Vit møtast kl. 11.00 uttanfyri Smæruna/Ven og Virkni á Kjalarvegi 48. Ein stuttur túrur á einar 45 minuttir. Eftir túrin verður ein drekkamunnur í Smæruni. Túrsamskipari er Heidi Hvidbro.
Vágur: Vit møtast kl. 10.00 uttanfyri Marghøllina í Vági. Túrsamskiparar eru Sigurð Marner Simonsen og Finngerð Mikkelsen.
Tvøroyri: Vit møtast kl.14.00 við Fornminnissavnið. Rutan er ein túrur í miðbýnum á umleið 50 minuttir. Túrsamskipari er Hildigarð Jacobsen.
Tórshavn: Vit møtast kl.14.00 við parkeringsplássið omanfyri Hotel Føroyar. Rutan er Rossagøtan. Túrsamskipari er Eirikur Ó. Simonsen.
Hvítanes: Vit møtast kl.14.00 við busssteðgiplássið á Hvítanesi. Rutan er ein túrur í bygdini á umleið ein tíma. Túrsamskipari er Eyðbjørg Djurhuus.
Sandavágur: Vit møtast kl. 10.00 uttan fyri kirkjuna í Sandavági. Rutan er út á Skorðagarðar. Túrsamskiparar eru Elspa Egilstoft og Petur Elias Nielsen.
Sandur: Vit møtast kl. 14.00 við nýggja barnaskúlan. Rutan er inn í Brekkur. Túrsamskipari er Eyðbjørg Tjaldrastein.
Saltangará: Vit møtast kl. 14.00 frammanfyri Løkshøll í Runavík. Rutan er runt um Toftavatn. Túrsamskipari er Davina Lamhauge.
Strendur: Vit møtast kl. 9.30 utttanfyri bygdarhúsið á Strondum. Ein túrur í bygdini í umleið 1 tíma. Túrsamskipari er Ásbjørg á Hálvmørk.
Gøta: Vit møtast kl.14.00 í Sarpugerði. Rutan er Norðragøta – Syðrugøta/ runt í Norðagøtu og enda aftur í Sarpugerði har kaffi verður at fáa. Túrsamskipari er Magni Jarnskor.
Kvívík: Vit møtast kl. 14.00 við Kommunuskrivstovuna. Túrur í bygdini. Túrsamskipari er Súsanna Mortensen.
Vestmanna: Vit møtast kl. 14.00 við Sløkkiliðshøllina. Vit ganga eftir Løttugøtu, um Hálsin og niðan á SEV vegin norður á Fossar. Hav matpakka við. Túrsamskipari er Bjarki Skúvadal.
Um onnur hevur hug at skipa fyri túrum aðrastaðni í landinum, eru tit vælkomin at venda tykkum til Krabbameinsfelagið á telefon 317959 ella umvegis teldupost: kmf@krabbamein.fo


text:
Runavíkar kommuna hevur yvirtikið eitt sjálvsama umfatandi og væl skipað skjalasavn frá reiðaravirkinum Beta. Atgongd fæst til tilfarið við at venda sær til Bókasavnið við Løkin.
Sjálvt savnið fevnir um heili 3.000 ringbind av skjølum viðv. øllum tættum av virksemi hjá reiðaríinum Beta í eitt 30-ára tíðarskeið. Grunnurin kallaður Beta Files, hevur átt og skipað fyri at skjølini eru varðveitt og gjørd talgild. Sambært granskarum er savnið einastandandi og kann nýtast innan nógvar ymiskar vísindagreinir.
Framyvir verður møguleiki hjá áhugaðum at venda sær til bókasavnið, og biðja um atgongd til savnið. Av tí at persónsupplýsingar eisini eru í savninum, so er ikki óavmarkað atgongd til alt. Áhugaði skulu tí venda sær til bókasavnið og greiða frá, hví ein hevur áhuga í savninum og hvat endamálið er við innlitinum. Síðani verður avgerð tikin, og avtala gjørd um atgongd og nýtslu. Beta og kommunan vóna og vænta at granskarar hava áhuga í tilfarinum.


text:
[Teksten findes ikke på dansk]
Mozart á føroyskum
"Dagbókin hjá Leporello" er ein kamaropera-versjón av væl kendu og væl dámdu operuni hjá Mozart, Don Giovanni. Hetta er ein opera buffa, ein komisk opera, sum kortini hevur ein ávísan álvara. Ein opera um stórar kenslur, ja. Men eisini ein opera, um opera.
Høvuðspersónurin, sum allur leikurin snýr seg um, er framvegis tann samvitskuleysi konufólkarevurin Don Giovanni (Don Juan). Men í okkara modernaðu nýtulking er søgan lýst úr sjónarhorninum hjá tænaranum, Leporello. Okkara uppseting eitur tískil “Dagbókin hjá Leporello”.
Leikstjóri: Annfinnur Heinesen
Kapellmeistari og rithøvundur: Fabian Dobler
Føroysk týðing: Kári Davidsen
Tónleikalig tillaging: Hans Pauli Tórgarð
Solistar: Herfinnur Árnafjall | Ernst Sondum Dalsgarð | Birita Adela Davidsen | Douglas Yates | Birita Poulsen | Paula Danielsen
Tónleikarar: Andreas Tykjær Restorff | Andrass Olsen | Agnar Lamhauge | Jón Festirstein | Anna Klett
Opera.fo er eitt nýtt føroyskt listaligt átak, ið hevur sum endamál at framleiða áhugaverdar opera- og konsertupplivingar á høgum støði, við føroyskum solistum, føroyskum kóri og føroyskum tónleikarum.
Opera.fo - klassiskur tónleikasjónleikur
"Dagbókin hjá Leporello" verður framleidd í samstarvi við Tjóðpall Føroya
Stuðlað verkætlanini hava:
Leiklistaráðið
Vinnuframi
BETRI grunnurin
Mentunargrunnur Landsins
Konsertfelagið
Atlantic Airways


text:
• Møblar
• Amboð
• O.s.fr.
Hvar kann tað latast inn?
Privat: Ávísar kommunur hava sett bingjur upp til brúkslutir til endurnýtslu á kommunalu endurnýtslunum, meðan klædnaendurnýtslan í stóran mun fer fram hjá ymiskum hjálparfelagsskapum kring landið.
Vinna og kommunur: Til privatar hjálparfelagsskapir.
Fáið greiðu á, hvør í nærumhvørvinum tekur ímóti góðum lutum til endurnýtslu. Tað er heilt víst onkur, sum kann fáa gleði av tí, sum tú vilt av við. Við at endurnýta ert tú við til at ganga ta grønu leiðina, har vit í størri mun leingja um lívsringrásina á tilfeingi okkara, heldur enn at brenna tað.


text:
Viðtøkur
Navn, heimstaður og endamál
§ 1.
1. Navn sparikassans er Norðoya Sparikassi við heimstaði í Klaksvíkar kommunu.
2. Endamál sparikassans er at reka peningastovnsvirksemi og annað tilknýtt virksemi í hesum sambandi.
3. Sparikassin er ein sjálvsognarstovnur.
Ábyrgdarpeningur
§ 2.
1. Ábyrgdarpeningur sparikassans er hin 31. desember 2017 kr. 19.806.000, býttur á ábyrgdarar, sum hava inngoldið minst kr. 1.000 hvør. Ábyrgdarpeningurin, ið ábyrgdist fyri skyldum sparikassans, er allur inngoldin. Nevndin er heimilað til at broyta upphæddina á ábyrgdarpeninginum, talið á ábyrgdarum og at broyta upphæddina á ábyrgdarpeninginum í viðtøkunum samsvarandi. Nevndin er tó ikki heimilað til at lækka ábyrgdarpeningin til minni enn kr. 1.000.000 og talið av ábyrgdaratkvøðum til færri enn 1.000.
2. Ein og hvør likamligur ella løgfrøðiligur persónur, ið setur pening í sparikassan, hevur rætt til at gerast ábyrgdari við at gjalda minst kr. 1.000 í ábyrgdarpeningi. Ongin likamligur ella løgfrøðiligur persónur kann eiga meira enn kr. 300.000 í ábyrgdarpeningi uttan við loyvi frá nevndini. Ábyrgdarar kunnu ikki seta sparikassanum krøv um mótrokning fyri skyldur sínar sum ábyrgdarar, men ábyrgdast hinvegin í hesum eginleika ikki við meiri enn ábyrgdarpeningi sínum.
3. Sparikassin hevur rætt, men ikki skyldu, til at renta inngoldna ábyrgdarpeningin.
Árliga rentan verður ásett av umboðsráðnum við støði í sparikassans avlopi og tøkum tiltakspeningi áðrenn rentuútreiðslur av ábyrgdarpeningi. Árliga rentan kann ikki ásetast hægri, enn nevndin mælir til.
§ 3.
1. Fyri ábyrgdarpeningin fær ábyrgdarin eitt ábyrgdarskjal, ið ljóðar uppá navn ábyrgdarans. Ábyrgdarskjalið kann útskrivast elektroniskt. Ábyrgdarskjølini, ið verða útskrivað í upphæddum á kr. 1.000,00 ella margføldum av hesum, kunnu frítt avhendast, sí tó § 2, stk. 2, men avhendingin fær fyrst gildi mótvegis sparikassanum, tá ið hon er skrásett av sparikassanum. Sparikassin hevur onga ábyrgd av, hvørt skrásettar avhendingar eru lýtaleysar ella ikki.
2. Ábyrgdarar hava hvørki rætt ella skyldu at lata ábyrgdarpening sín innloysa, sí tó stk. 3. Ábyrgdarar kunnu bert frígerast og innloysast við samtykki frá nevndini, um talið av ábyrgdaratkvøðum ikki fer niðurum 1.000, ábyrgdarpeningurin ikki gerst minni enn kr. 1.000.000,00, og bert um sparikassin aftaná innloysan av viðkomandi ábyrgdara lýkur treytirnar í lóg um fíggjarstovnar.
3. Eru viðurskifti galdandi fyri ein ábyrgdara, sum sambært nevndini gera viðkomandi óskikkaðan til framvegis at vera ábyrgdari, kann ábyrgdarskapurin, eftir tilmæli frá nevndini, strikast av umboðsráðnum, tá minst 2/3 av teimum møttu atkvøða fyri hesum, tó bert um sparikassin aftaná innloysan av viðkomandi ábyrgdara lýkur treytirnar í lóg um fíggjarstovnar uttan so, at sama upphædd av ábyrgdarpeningi verður inngoldin ístaðin.
4. Tá ábyrgdari doyr, verður ábyrgdarskapurin strikaður. Striking av ábyrgdarskapi kann bert fara fram, um so er, at basiskapitalur sparikassans eftir útgjald av ábyrgdarkapitali ikki fellur undir markið í § 3, stk. 2 ella er í stríð við § 3, stk. 2 annars.
5. Útgjalding av ábyrgdarpeningi til ein útfarnan ella strikaðan ábyrgdara kann fyrst fara fram, tá roknskapurin fyri tað árið, tá viðkomandi er útfarin ella strikaður, er góðkendur av umboðsráðnum. Tó kann útgjald til búgvið hjá ábyrgdara fara fram eftir góðkenning frá nevndini.
6. Verður sparikassin avtikin, fáa ábyrgdarar fulnað sín aftaná aðrar kravognarar sparikassans.
Fyristøða sparikassans
§ 4.
Fyristøða sparikassans er umboðsráð, nevnd og stjórn.
Umboðsráðið
§ 5.
1. Í umboðsráðnum, sum er hægsti myndugleiki sparikassans, sita 39 umboðsráðslimir, ið verða valdir 4. hvørt ár í januar ársfjórðingi við gildi frá 1. apríl fyrstkomandi. Umboðsráðslimirnir eru allir umboðsnevndarlimir valdir í umboðsdømum sparikassans sambært stk. 2. Fer umboðsráðslimur frá í valskeiðnum, kemur tað valevnið í hansara stað, sum, hóast ikki valt, hevur fingið flestar atkvøður í sama umboðsdømi.
2. Virkisøki sparikassans er býtt í hesi umboðsdømi: 1) Klaksvík, Norðoyri, Ánir, Árnafjørður og útlond, 2) Kalsoy og Kunoy, 3) Økið eystan Múla og 4) Leirvík og Føroyar annars.
3. Í hvørjum umboðsdømi velja ábyrgdarar sínámillum eina umboðsnevnd fyri øki " Klaksvík, Norðoyri, Ánir, Árnafjørð og útlond " sum hevur 22 limir, "Kalsoy og Kunoy" 2 limir, "Økið eystan Múla" 6 limir og "Leirvík og Føroyum annars" 9 limir. Tað áliggur umboðsnevndunum at fylgja við virki sparikassans í umboðsdømunum. Umboðsnevndarlimirnir eru eisini sendiumboð á umboðsráðsfundum og harvið umboðsráðslimir.
4. Miðað eigur at verða ímóti, at umboðsráðið fær eina fjølbroytta samanseting, hetta við atliti til bæði bústaðarligum og vinnuligum tilknýti.
§ 6.
1. Til hitt einstaka umboðsdømið hoyra teir ábyrgdarar, ið eru skrásettir av sparikassanum sum búsitandi í umboðsdøminum, og kunnu hesir bert velja valevni, sum eru uppstillað í tí umboðsdømi, teir hoyra til.
2. Valbæri í tí einstaka umboðsdøminum hava persónligir ábyrgdarar, ið hoyra til umboðsdømið, og sum hava valrætt sambært stk. 3. Eingin, sum hevur álitisstarv ella starv í øðrum fíggjarstovni, kann vera limur í umboðsráði sparikassans. Sama er galdandi fyri persónar, sum ikki hava ræði á búgvi sínum.
3. Valrætt hava løgfrøðiligir og myndugir likamligir ábyrgdarar, sum hava (inngoldnan) ábyrgdarpening skrásettan í sparikassanum seinast 4 vikur fyri 1. valdag. Fyri at møta og atkvøða á valfundi, skal ábyrgdari í seinasta lagi 5 dagar fyri valfundin heinta atgongumerki í sparikassanum. Ábyrgdarar hava eina atkvøðu fyri hvørjar kr. 1.000 inngoldnar í ábyrgdarpeningi, tó í mesta lagi 20 atkvøður fyri hvønn likamligan/løgfrøðiligan ábyrgdara. Atkvøðast kann ikki við fulltrú.
§ 7.
Val verður hildið eftir valreglum sparikassans, góðkendar av umboðsráðsfundinum. Fráboðan um valið skal kunngerast í minsta lagi 4 vikur frammanundan við lýsing á heimasíðu sparikassans, við skrivligum boðum til ábyrgdarar á seinast av sparikassanum skrásetta bústaði og við uppsløgum í avgreiðsluhølum sparikassans. Í fráboðanini skal tilskilast, at valreglurnar liggja til taks í avgreiðsluhølum sparikassans.
§ 8.
1. Vanligur umboðsráðsfundur verður hildin í Klaksvík í seinasta lagi hin 30. apríl á hvørjum ári, hetta við fylgjandi dagsskrá:
1. Val av fundarstjóra. Nevndin velur fundarstjóran.
2. Frágreiðing nevndarinnar um virki sparikassans í farna ári.
3. Framløga av grannskoðaðum ársroknskapi til góðkenningar.
4. Avgerð um nýtslu av avlopi ella rindan av halli sambært góðkendum roknskapi, íroknað tí av nevndini tilmæltu rentu á ábyrgdarpeningi.
5. Val av limum í nevndina.
6. Val av grannskoðarum.
7. Uppskot frá stjórn, nevnd ella umboðsráðslimum.
8. Ymiskt.
2. Uppskot til viðgerðar á vanligum umboðsráðsfundi skal verða latið nevndini í seinasta lagi 6 vikur, áðrenn fundurin verður hildin.
3. Nevndin boðar til umboðsráðsfund við minst 14 dagar varningi við lýsing á heimasíðu sparikassans og við skrivligum fráboðanum til umboðsráðslimirnar á seinasta skrásetta bústaði teirra. Dagsskráin fylgir við fundarboðunum.
§ 9.
Eyka umboðsráðsfundur verður hildin, tá ið nevndin ella grannskoðararnir halda tað vera neyðugt, ella tá 1/5 av umboðsráðslimunum skrivliga seta fram umbøn um tað við tilskilan um evnið. Boðað verður til fundar, áðrenn 14 dagar eru lidnir frá tí, at umbønin er komin. Dagsskráin fyri fundin verður givin í fundarboðunum, sum verða givin á sama hátt og við sama varningi sum nevnt í § 8.
§ 10.
1. Umboðsráðsfundurin tekur avgerðir sínar við vanligum atkvøðumeiriluta. Til avgerð um broyting í viðtøkunum, um samanlegging við annan sparikassa ella banka, um heila ella lutvísa yvirtøku av øðrum sparikassa ella banka og um avtøku sparikassans, krevst, at minst helmingurin av umboðsráðslimunum eru á fundi, og at í minsta lagi 2/3 teirra atkvøða fyri. Er umboðsráðsfundurin ikki viðtøkuførur, men uppskotið annars verður samtykt við kravdum meiriluta av hjástøddum umboðsráðslimum, verður innan 2 mánaðir boðað av nýggjum til umboðsráðsfundar, har uppskotið kann verða samtykt við kravda meirilutanum - sama, hvussu mong eru á fundi.
2. Hvør umboðsráðslimur hevur 1 atkvøðu. Atkvøðast kann ikki við fulltrú.
3. Um tað, sum fer fram á umboðsráðsfundi, verður førd gerðabók, sum fundarstjórin skrivar undir.
4. Fjølmiðlar hava atgongd til umboðsráðsfundin.
Nevndin
§ 11.
1. Í nevndini eru 6 limir valdir av umboðsráðnum millum ábyrgdarar. Harumframt kunnu starvsfólk sparikassans velja 2 limir, ella so mangar, sum ásett er í lógarreglunum um umboðan starvsfólksins í nevndini.
2. Teir av umboðsráðnum valdu nevndarlimirnir sita í 3 ár í senn. Hvørt ár fara frá 2 limir.
3. Nevndarlimir skulu fara frá í seinasta lagi 4 mánaðir eftir, at tað ár, sum teir eru fyltir 70 ár, er umliðið.
4. Eingin, sum hevur álitistarv ella starv í øðrum fíggjarstovni, kann vera limur í nevndini. Sama er galdandi fyri persónar, sum ikki hava ræði á búgvi sínum.
5. Eru viðurskifti galdandi fyri ein nevndarlim, sum sambært nevndini gera hann óskikkaðan til at vera nevndarlimur, kann viðkomandi sambært avgerð nevndarinnar, tá minst 2/3 av nevndarlimunum atkvøða fyri hesum, koyrast úr nevndini. Slík avgerð skal innan 3 mánaðir leggjast fyri umboðsráðið til góðkenningar.
§ 12.
1. Nevndin hevur um hendi yvirleiðsluna av sparikassanum. Nevndin velur sjálv sín formann og næstformann, og ásetir starvsskipan sína við eini yrkisskrá. Nevndin er viðtøkufør, tá ið meiriluti av nevndarlimunum eru á fundi. Avgerð verður tikin við vanligum atkvøðumeiriluta. Stendur á jøvnum, er atkvøða formansins avgerandi.
2. Um tað, sum fer fram á fundi í nevndini, verður førd gerðabók, ið verður undirskrivað av øllum hjástøddum limum. Grannskoðanargerðabókin verður framløgd á hvørjum nevndarfundi, og hvør tilførsla verður undirskrivað av øllum nevndarlimum.
3. Nevndin ger skrivligar reglur fyri mest týðandi arbeiðsøki sparikassans, harí arbeiðsbýtið millum nevndina og stjórnina eisini er ásett.
4. Umboðsráðið ásetur nevndarsamsýningina.
Stjórnin
§ 13.
1. Stjórnin, ið verður sett av nevndini, leiðir virki sparikassans samsvarandi viðtøkunum og teirri av nevndini gjørdu starvsreglugerð og ávísingum hennara annars.
2. Stjórnin luttekur á nevndarfundi, men hevur ikki atkvøðurætt. Stjórnin luttekur ikki á fundi, har persónligu viðurskifti hennara verða viðgjørd.
3. Stjóri skal fara frá, tá ið tað árið, sum hann hevur fylt 65 ár, er umliðið.
Firmatekning og prokura
§ 14.
Fyri firma sparikassans undirrita tveir stjórar í felag ella ein stjóri saman við einum nevndarlimi. Nevndin kann veita felags prokura.
Grannskoðan
§ 15.
1. Roknskapurin skal grannskoðast av minst einum grannskoðara, sum skal vera løggildur. Grannskoðanin verður vald fyri eitt ár í senn.
2. Samsýningin til grannskoðanina verður ásett sambært avtalu millum grannskoðanina og nevndina.
Ársfrásøgn
§ 16.
Roknskaparárið er álmanakkaárið.
§ 17.
Árliga rakstraravlopið verður sett í grunnar sparikassans. Umboðsráðið kann tó taka avgerð um at nýta eina upphædd til vælgerandi ella almannagagnlig endamál í samsvar við reglurnar í lóg um fíggjarvirksemi.
Tagnarskylda
§ 18.
Eingin, ið knýttur er at sparikassanum, má geva óviðkomandi fólki upplýsingar um viðurskifti, sum hann verður kunnugur við í virki sínum í sparikassanum.
Avtøka
§ 19.
Verður sparikassin avtikin, verður nettoogn hansara at nýta til frama fyri vælgerandi ella almannagagnlig endamál í virkisøki sparikassans eftir nærri avgerð á umboðsráðsfundi.
Viðtøka
§ 20.
Omanfyri nevndu viðtøkur eru samtyktar á vanligum aðalfundi tann 26. apríl 1994, og síðani broyttar á vanligum umboðsráðsfundi tann 20. apríl 1995, tann 26. apríl 1996, tann 22. februar 2002, tann 17. januar 2006, á eyka umboðsráðsfundi tann 27. september 2010, á vanligum umboðsráðsfundi tann 23. apríl 2012 og á eyka umboðsráðsfundi tann 25. september 2014.
Klaksvík, hin 26. apríl 2018
Nevndin fyri Norðoya Sparikassa
John P. Danielsen, formaður
Jóannes Hansen, næstformaður
Jóhanna á Tjaldrafløtti
Karl Heri Joensen
Petur Alberg Lamhauge
Frimodt Rasmussen
Guðrið L. Olsen, starvsfólkaumboð
Tummas Martin Sólsker, starvsfólkaumboð
Janus Joensen, starvsfólkaumboð


text: Kennedy Space Center (KSC) er stutt frá Orlando, sum íður við tema parkum sum Disney World, Sea World og Universal Studios. Øll støðini draga barnafamiljur til sín og kosta hópin av pengum og longum bíðirøðum. - It will set you back some dollars, sum tey siga her. Bara Universal parkin kostar 84 dollar fyri ein vaksnan, meðan KSC kostar knapt helvtina, 41 dollars. Hin fyrra er ógvuliga avmarkað, meðan hin seinna saktans varir fimm tímar við góðum og spennandi innihaldi. Ein orsøkin at velja KSC er eisini at í USA er eydnast at skapa eitt egið brand kring rumdarferðir, sum eingin hevur nakað ilt at siga um. Hetta brand nemur um eina leið við tjóðskaparsinni, frælsi og framburð hjá hvørjum einstøkum borgara. Amerikanska samtykkið er stórt og eintýðugt, tá talan er um rumdarferðir og -gransking. Í so máta ein upplyftandi vertikal uppliving.


text:
- Tíðindi, mentan og ítróttur
Allarbesta Anja
Tak niður
Tá ið heiðursmerkjahandanin fyri bogaskjóting varð avgreidd fyri løtu síðan, varð Merkið vundið á stong heili sjey ferðir til heiðurs fyri teimum sjey sigrunum hjá føroysku bogaskjúttunum.
Stórsti vinnarin var compoundskjúttin Anja Eydnudóttir, sum vann alt, ið vinnast kundi hesar leikirnar.
Fult hús í gulli var meira, enn Anja tordi at droyma um, áðrenn leikirnir byrjaðu, og norski venjari hennara, Morten Bøe, eigur stóran lut í heiðrinum, sigur hon.
Føroysku bogaskjúttarnir vunnu tilsamans sjey gull, eitt silvur og seks bronsuheiðursmerki hesar oyggjaleikirnar, og sostatt eiga tey stóran part í, at Føroyar framvegis eru ovast á samlaða heiðursmerkjalistanum.
Tí verður eisini stórur saknur í teimum, tá ið leikirnir verða hildnir í Gibraltar um tvey ár, tí tá verður ongin bogaskjóting.
Foto og klipp: Ragnar A. Jacobsen


text:
Avriksflutningur
Avriksflutningur merkir:
- at flyta avrik, á sama støði, við sær, frá aðrari útbúgving.
- at ein t.d. ikki skal taka somu lærugrein á sama støði umaftur.
- at arbeiðsroyndir yvir longri tíð, við somu uppgávum sum í heilsuhjálparayrkinum, gera at ein verður frítikin fyri ein starvsvenjingarpart
Góðskriving í skúlapartinum
T.d. um ein á øðrum miðnámskúla hevur tikið lærugreinarnar føroyskt, danskt ella enskt, á sama støði, sum undirvíst verður í á Heilsuskúlanum, kann søkjast um avriksflutning/merit fyri hesar lærugreinar.
Sostatt skal ein næmingur ikki taka somu lærugrein umaftur, á sama stigi.
Í heilsuhjálparaútbúgvingini verður undirvíst á D-stig
Í heilsurøktaraútbúgvingini verður undirvíst á C-stig
Um ein hevur staðið partar av somu útbúgving, sum skúlin veitir, kann eisini søkjast um avriksflutning.
Søkjast skal um avriksflutning/merit tá byrjað verður á skúlanum. Allir næmingar verða kunnaðir um henda møguleika, tá ið byrja verður í útbúgvingunum.
Treytin fyri at fáa avriksflutning er, at prógv eru tøk. Lestrarvegleiðarin á skúlanum kann vegleiða um avriksflutning.
Góðskriving í starvsvenjingarpartinum
Ein umsøkjari við nógvum viðkomandi arbeiðsroyndum innanfyri røkt, kann fáa góðskriving fyri ein starvsvenjingarpart, og fáa ein 3 mánaðar steðg ávegis í útbúgvingini, har starvsvenjing 1 liggur.
Arbeiðsváttan skal sendast inn á skúlan.
Arbeiðaváttanin skal innahalda prógv fyri tímatal, ið tú hevur arbeitt pr. viku/mánaða, og tíðarskeið, ið tú hevur arbeitt. Kravið er eitt ára arbeiðsroyndir, fulla tíð, fyri at góðskriving kann veitast. Hetta verður mett fyri hvønn einstakan næming.
Krav er um at:
Arbeiðið skal hava verið innanfyri røkt, í starvi sum heilsuhjálparin vanliga tekur sær av. Umsøkjarin skal hava arbeitt saman við heilsuhjálpara, heilsurøktara ella sjúkrarøktarfrøðingi, við einari ávísari upplæring frá hesum fakbólkum.
Les um møguleika fyri styttri útbúgving, STYTT ÚTBÚGVING
Um tú hevur ivaspurningar, so veita vit fegin vegleiðing á tlf. 61 42 10 ella á telduposti heilsuskulin@skulin.fo


text:
Monika Zak er svenskur rithøvundur og journalistur, fødd í Dresden í 1939. Pápin var kekki og mamman svensk. Tey fluttu til Svøríkis, har Monika vaks upp í Örebro.
Monika Zak má sigast at vera óræddur ævintýrari. Í seks ár sigldi hon á verðinshøvunum við manni og børnum í báti uttan motor. Hon skrivaði samstundis til tíðindabløð um upplivilsini í fremmandum londum, samstundis sum hon skrivaði fyrstu bøkurnar.
Hon er ongantíð givin at ferðast, hevur gingið í oyðimørkum og regnskógum, upplivað borgarakríggj og komin at kenna gøtubørn í Honduras og Guatamala. Fleiri av teimum fólkum, hon hevur hitt á ferðum sínum, brúkar hon aftur í bókunum. M.a. hana um Alex Dogboy.
Hon sigur sjálv, at tað, sum drívur hana, er áhugin fyri barnarættindum og vreiði um órættvísi í heiminum. Higartil hevur hon útgivið einar 50 bøkur, sum eru týddar til fleiri ymisk mál.
Útgávur:
2010 Alex Dogboy
Heiður:
1987 Nils Holgarsson-plaketten
2002 Bokjuryn fyri tey 14-19 ára gomlu


text:
21. juni
21. juni er dagur 172 í árinum í gregorianska kalendaranum (dagur 173 um skotár er). 193 dagar eru eftir av árinum.
Tjóðardagur Grønlands.
Innihaldsyvirlit
Hendingar[rætta | rætta wikitekst]
- 2015 - Føroyski sjónleikarin Olaf Johannessen vinnur Reumert-prísin fyri besta mannliga høvuðsleiklutin í Danmark.
Ítróttur[rætta | rætta wikitekst]
Fótbóltur[rætta | rætta wikitekst]
Hondbóltur[rætta | rætta wikitekst]
- 2015 - Føroyska manslandsliðið í hondbólti vinnur metsigur móti Armenia, Føroyar vunnu heili 61-9
Grindir[rætta | rætta wikitekst]
Føðingar[rætta | rætta wikitekst]
- 1905 - Jean-Paul Sartre, franskur heimspekingur og rithøvundur (d. 1980)
- 1921 - Jane Russell, amerikonsk sjónleikarinna (d. 2011)
- 1953 - Benazir Bhutto, pakistanskur politikari (d. 2007)
- 1955 - Michel Platini, franskur fótbóltsleikari.
- 1961 - Joko Widodo, indonesiskur forseti.
- 1979 - Chris Pratt, amerikanskur sjónleikari.
- 1981 - Brandon Flowers, amerikanskur sangari.
- 1982 - Vilhelm prinsur Bretlands.
- 1985 - Lana Del Rey, amerikonsk songkvinna og sangskrivari.


text:
Vel, det blir mange poster i dag, sånn kan det gå, kall det postmannens lodd i livet. Buzz Aldrin er tilgjengelig og i salg på Færøyene fra tid til annen og har fått anmeldelser i radio, teve og aviser. Nå er det engang slik at det ikke er mulig å klistre inn radio og teve her, men for dem med interesse for slikt, her er hele stasen fra den færøyske avisen Dimmalætting. Skulle du oppleve at dine færøyske språkkunnskaper ikke er så gode som de burde/engang var kan det røpes at det er en ganske så god anmeldelse fra øyfolket. Hvis jeg skal tro det jeg blir fortalt av dem som forteller meg hva jeg skal tro.
Maðurin, sum vildi vera ókendur – ella the First Band on the Moon
Buzz Aldrin hvar endaði tú í øllum hurlivasanum? Norsk skaldsøga um Føroyar
Kim Simonsen
Fríggjadagur 20. januar 2006, kl. 09.48
15/129 - Skái
UMMÆLI
»... måtte Færøyerne være det første barnehjemsbarnet, utplasseret og bortgjemt, et land du næsten aldri tænker på før du pludselig en dag læser en kort artikkel om det og tænker men der er du jo, det er jo deg, hvor har du vært i alt m.«
Johan Harstad í skaldsøguni.
16. juli 1969 klokkan 21.17.42 hoyrdist... »Huston, uh...Tranquility Base here, the Eagle has landed«. Tað vóru ikki nógv sum sóu at Buzz Aldrin klokkan 04.15 17 juli 1969 loyp út á mánan, ella at hann sakk tríggjar millimetur niður á mánanum. Buzz var maður nummar tvey á mánanum, men tað veit nærum eingin.
Árið er 1999. Seinasta løtan áðrenn eina nýggja øld. Her byrjar skaldsøgan »Buzz Aldrin hvor ble det av deg i alt mylderet?« hjá unga normanninum Johan Harstad. Søgan er um Matthias sum er gartnari. Um Niel Armstrong og Buzz Aldrin sum lendu á mánanum. Um damuna hjá honum, ið fór frá honum beint áðrenn nýggja øldin kom.
Hetta er ein meistarliga vælskriva skaldsøga um at missa seg sjálvan, um svenska popporkestrið The Cardigans, um sorg og kærleika, men eisini um at minnast alt sum er heint seinastu árini, tí hvussu finna vit eina meining við tilveruni tá alt rapar?
Matthias er føddur sama dag sum mánalandingin í 1969, men hann vil ikki verða kendur. Hann hevur avgjørt at verða ein av hesum sum eingin kennur. Hann hevur tað gott sum eitt vælfungerandi tannhjúl í heiminum. Hann elskar sítt arbeiði. Ein kassa við bókum um rúmdarferðir. Hann hevur ein vin sum spælir tónleik og er nøgdur við at vera ein ókendur gartnari.
Við eitt verður tilveran vend á høvdið. Aftaná nýggju ár fer daman frá honum. Hann er 30 ár, og hevur mist arbeiði og daman hevur funnið ein annan. Hann situr einsamallur í einari tómari íbúð. Tá vinurin so bjóðar honum til Føroya, at hjálpa orkestrinum á eini konsertferð, tekur hann av. Her byrjar alt at detta saman av álvara fyri Matthias, og ferðin til Føroya gerðst ein langur roadmovie um hansara brotnaða hjartað og sinn.
Eitt ironiskt spæl við tað hátíðarliga
Rithøvundar føddir í 70'arunum, ið nú av álvara eru við at gera seg galdandi, sum t.d. Lars Frost í Danmark (1974) og nú Johan Harstad (1979) eru sera áhugaverdir. Hesir eru, sum eg sjálvur, uppvaksin við MTV, við Amiga telduspølum, Andras Dunnu, WHAM, REM, The Cardigans og túsund øðrum popporkestrum. Vit sum upplivdu Challenger, Tsjernobyl, morðið á Palme og sóu Tom Cruise í Top Gun og Live Aid hava eina aðra rødd. Hesir høvundar hava ikki tað sum bókmentir skrivaðar í 70'unum líða undir, ið er ein politisk indignatión og ein »boðskapisma«.
Tey sum eru fødd í 70'unum vilja ikki bjarga heimin, ella koma við einum endaligum politiskum sannleika um samfelagið. Hetta eru heldur ikki sum postmodernaðar bókmentir skrivaðar í 80'unum og í 90'unum, ið bert megnaðu at spæla við formin, úrslitið er longu enda sum »formisma« og ein umfatandi konformisma. Hetta er í og fyri seg teoretiskar bókmentir, ið ikki kunnu skiljast uttan seina Roland Barthes og poststrukturalistiska skúlan aftaná 1960'ini, ið serliga gjørdi seg galdandi í 90'unum.
Bæði í USA og kring øll Norðurlond síggja við ein nýggjan post-ironiskan skaldskap spýra. Amerikanskir høvundar eru t.d. farnir at skriva um 11. september 2001, stutt sakt vit eru vend aftur til »the real«.
Nýggjast donsku yrkjarnir eru ikki bert smalir avantgarduyrkjarar, men fólk sum Lone Hørslev og Dy Plambeck, ið yrkja modernaðar tragikomiskar yrkingar um heimstaðin og okkara tíð.
Hetta er ikki ein realistiskur 70'ara skaldskapur, ið er so dustsogin fyri humor og ironi, at hann skal lesast uppi í Norðurlandahúsinum við sjálvhátíðarligari gráturødd av sosialari indignatión, men ein frek, innalig og óhátíðarlig prosa, ið aftur torir at taka tøk við veruleikan, og søguni hjá einstaka menniskjanum til viðgerðar.
Hin vegin hevur postmodernaða skaldsøgan ríka okkum við m.a. skemti, men rúmar hetta skemt álvara og hevur okkurt uppá hjartað sum hjá Harstad, so er tað gott. Rein ironi uttan botn, uttan stavnshald er tað sum er troyttandi og ein larmandi tóm provokatión, har hesir postmodernaðu persónarnir nærum virka sum autististar.
»Game over«
»Personen du elsker er 72,8% vand og det har ikke regnet på flere uker«
Frá skaldsøguni.
Matthias fer til grýluveitslu sum Buzz Aldrin tá hann er 17 ár, við hjelmi og øllum og svímar nærum av hita.
Tá t.d. daman ger tað liðugt sigur høvuðspersónurin, sum annars er við at svíma, bert: »Emergency lift off. / Game over«. Her hava vit málið frá rúmdarferðunum og telduspølunum í einum, og hann brúkar hetta sera sparin, so at hetta ikki gerðast sentimentalt. Men vit sum eru uppvaksin við Atari, Amiga og telduspølum, vita at tá tað er »game over«, so hevur man tapt.
The First Band on the Moon
Alt sum høvuðspersónurin sær og upplivir verður uppliva við orðunum hjá atronatunum. Tá vit hugsa um, at teir lendu í »The Sea of Tranquility« er tað rættuliga poetiskt. Matthias lendir, og brennir nærum upp í atmosferuni ávegis, í Gjógv. Her eru Føroyar sum »The Other Side of the Moon«. Eitt land sum eingin sær, hugsar um, sum tó tey flestu vita er har. Føroyar í the »Sea of Tranquility«. Føroyar sum eitt ókent land, ið passar væl til Matthias, ið hevur sum lívsprojekt at gerðast ókendur. Dreymur hjá honum er at gera nyttu, ikki at vera sjónligur.
Harstad lýsir modernaða Føroyar við stórum eymleika. Er Matthias ikki við Gjógv, er hann er í býnum í Havn, t.d. á Café Natúr ella í SMS. Men høvundin hevur eisini eini serlig ørindi við at brúka Føroyar sum stað og pall í hesi bókini, hann sigur m.a.: »Matthas fer til Føroyar fyri at gloyma seg, men endar við at finna seg sjálvan. Onkuntíð skal man ferðst til hina síðuna av mánanum fyri at finna heim.«
Life
Tað vóru ikki nógv sum sóu at Buzz Aldrin klokkan 04.15 loyp út á mánan, hann sakk tríggjar millimetur niður í mánan. Stuttligt at lesa okkurt, ið torir at skemta og at siga okkurt viðkomandi og poetiskt í senn. Slíkt er ja... vakurt.
Tað er ikki ofta, at ein skaldsøga hevur kapitlar, ið eita eftir fýra plátum hjá The Cardigans. Fyrsti parturin eitur »First band on the Moon«, ið er sera vælvalt navn, i her kemur Matthias til Føroyar saman við orkestrinum. Annar parturin eitur »Life«, og hinir »Grand Turismo« og »Long Gone Before Daylight«. Neyðugt er helst at lesa bókina, fyri at síggja hvussu genialt hetta er. Tað er eisini deiliga óhátíarligt, at kalla partanir í bókini eftir svenskum popfløgum, og so er hetta entá á enskum. Eg kann hoya innangarð/uttangarðs málnationalistisku estetisku elituna í Føroyum eymka seg, gjørdi ein føroyskur høvundi hetta.
»Grand Turismo«
Matthias lendir, og brennir nærum upp í atmosferuni ávegis, í Gjógv. Her eru Føroyar sum »The Other Side of the Moon«. Eitt land sum eingin sær, hugsar um, sum tó tey flestu vita tó er har úti í sjónum. Føroyar í the »Sea of Tranquility«. Føroyar sum eitt ókent land, ið passar væl til Matthias, ið hevur sum lívsprojekt at gerðast ókendur. Dreymurin hjá honum er at gera nyttu, ikki at vera sjónligur.
Bókin við forvitnisliga og deiliga skemtiliga heitinum Buzz Aldrin hvor ble det av deg i alt mylderet? er vælkomponera sum ein stór 632 siður long symfoni. Harstad brúkar stóra løriftið og málar eina megnar mynd av okkara tíð, ið er rasandi áhugaverd, humoristisk og tragikomiska melankolsk. Eg elski hesa bókina. Høvdu vit einaferð í framtíðini fingið føroyskar samtíðarskaldsøgur av hesum slag, við hesi góðsku vildi eg verið eydnuríkur. Skaldsøgan er vælskriva, skeg, óhátíðarlig (hetta er umráðandi ella avgerðandi kanska) og so er hon rørandi, ja veruliga djúpt rørandi. At duga at kombinera humor og tað sum er rørandi er sublimt.
Harstad lýsir modernaða Føroyar við stórum eymleika. Er Matthias ikki í Gjógv, er hann er í býnum í Havn, t.d. á Café Natúr ella í SMS. Men høvundin hevur eisini eini serlig ørindi við at brúka Føroyar sum stað og pall í hesi bókini. Matthas fer til Føroyar fyri at gloyma seg, men endar við at finna seg sjálvan. Onkuntíð skal man ferðst til hina síðuna av mánanum fyri at finna heim.
Johan Harstad
Buzz Aldrin, hvor ble det av deg i alt mylderet?
640 síður. 329 kr. Útgivin av Norska Gyldendal.


text:
Føroyar vóru í 30-árunum ógvuliga tilafturskomnar, men krígsárini forvunnu Føroyar nógvan pening í vandasiglingini til Bretlands at selja fisk.
Samstundis sum ráðini batnaðu, vaks fram eitt nýtt tilvit millum føroyingar. Ein kensla av, at vit kunna sjálvir. Hin nýggi Fólkaflokkurin, sum umboðaði radikalt sjálvstýri, gjørdist størsti flokkur undir krígnum.
Sambandið við Danmark varð kvett øll krígsárini, og tí var støðan spent eftir krígslok. Føroyingar vildu ikki aftur í amtsstøðuna. Tingingar vóru við donsku ríkisstjórnina um eina framtíðarskipan fyri Føroyar.
Knúturin var ringur at loysa, tí føroyingar vóru mest ósamdir innanhýsis. Endin av øllum var, at fólkaatkvøða skuldi vera um samband ella loysing.
Tepur meiriluti var fyri loysing á fólkaatkvøðuni 14. september 1946, men stutt eftir upploysti danski kongurin Løgtingið og skrivaði út nýval í Føroyum.
Í sendingini eru Zakarias Wang, Hans Andrias Sølvará, Óli Breckmann, Pól á Kletti, Høgni Mohr o.a.
Suni Merkistein og Jens Jákup Hansen leggja til rættis.


text:
Her eru skrásett størv til lesandi, sum eru viðkomandi fyri lesnaðin. Talan kann verða um vanlig lestrarstørv og um starvslesnað.
Vanligt lestarstarv er lønt partíðarstarv í fyritøku, har innihald í starvinum er viðkomandi fyri lesnaðin.
Starvslesandi eru í tíðaravmarkaðum starvið, har tann lesandi arbeiðir sum part av útbúgving síni, og starvstíðin verður góðskrivað frá útbúgvingarstovninum.
VERKÆTLAN
Starvslesandi til Føroya Tele
Føroya Tele er Føroya størsta samskiftssamtak, og telur m.a. FT Samskifti, Televarpið og FT Net. Tískil eru vit altíð áhuga í fáa nýggj og hugagóð starvslesandi
Vit kunnu bjóða tær uppgávur innan t.d. marknaðarføring, sølu, KT, produktmenning, HR og fíggjarviðurskifti.
Hevur hetta tín áhuga, so ert tú vælkomin at seta teg í samband við okkum.
Kontakt persónur: John Syderbø
Telefon: 243302
Teldupostur: jfs@ft.fo
Lagt út: 22. desember 2016
Evni:
Búskapur
Framleiðsla og tøkni
Handil og virkisleiðsla
Kunningartøkni
Samskifti
Annað


text:
Ein persónlig áheitan á trúgvandi veljarar
Tá eg frætti um endaliga fiskivinnuuppskot samgongunnar, kom eg at hugsa um tannlæknar, ikki vanligar tannlæknar, men teir báðar, Kristin og Bjarna, sum á besta odontologiska hátt hava megnað at trekt tenn úr fiskivinnuuppskoti samgongunnar- og alla æru og tøkk eiga teir fyri tað!
Álopini á kristna siðaarvin
Nú droymi, vóni og biði eg eftir, at tað finnast eins djørv samgongufólk sum Bjarni og Kristin. Løgtingsfólk, sum vilja ganga í fótasporum teirra og fríða land okra frá øðrum oyðileggjandi ætlanum, samgongan hevur. Her hugsi eg fyrst av øllum um álopið á kristna siðaarvin, á vegleiðingar bíbliunnar og á Skaparan sjálvan.
Fiskivinnureformurin, sum farnu samgongan tíverri klandraði burtur og sum teir báðir tíbetur broytti til eina tannleysa dagføring, er fyri peanuts at líkna móti t.d. pensiónsætlanini, har samgongan longu hevur slept samhaldsfestinum. Ella ætlaða álopinum á vælvirkandi alivinnuna, har landsstýrisfólk tykist hava gloymt, at munur er á at stýra samfelagnum, vit øll varða av- og so egnari fyritøku.
Handlar við seytjanda umboðið.
Meðan fiskivinnu- og pensiónsreformurin vórðu millum vallyfti samgongunnar, so er ætlaða álopið á kristna grundarstøðið liður í einum handli millum U 17 samgonguna og eitt av andstøðufólkunum, sum samgongan í tí og ótíð leggur seg skerflata fyri, uttan tó at fáa stórvegis annað afturfyri enn niðurgering, speirekanir og hóttanir. Hví so er, er ein gáta, uttan so, at talan er um, at hendan seytjanda umboðar ætlanir, sum onnur samgongufólk í loynd brenna fyri.
Ein áheitan á veljarar, sum kenna seg sviknar!
Eg fari tí inniliga at heita á øll tykkum, og tit eru mong, sum til seinasta val valdu hesi, sum í dag svíkja virðir, tykkum eru kær, um at seta tykkum í samband við tann, tit valdu! Ring, skriva ella far inn á gólvið hjá hesum, sum tit í dag kenna tykkum etiskt, moralskt og andaliga svikin av og greið frá tykkara vónbrotum, stúranum og ótta. Kanska onkur teirra vaknar og torir at gera Kristini og Bjarna avrikið eftir, fyrren ikki tá endaligu atkvøðugreiðslurnar verða til aðru og triðju viðgerð av broytingini av vanlukkuligu hjúnabandslógini.
Dánjal, Esther, Abigajil, Pætur, Jóhannis, Gideon og vit kundi hildið á við dømum um trúarkappar úr Bíbliuni, tey tordu og broyttu samfeløg síni- og søgugongdina! Gævi tú fekk dirvi at gera sum tey! Eitt skalt tú vita, Harrin er við tær og fer at geva tær neyðugu styrkina!
Jenis av Rana
formaður Miðfloksins


text:
28.5.14
Gev mær eina lilla kúgv!
Eg eigi eina gamla LP plátu, har Helen Reddy syngur How Can I Be Shure in a World That’s Constantly Changing. Men plátuspælarin er á ovastalofti og spælir onki. Tí í dag eru plátuspælarar bara í stovuni, um teir eru eitt sjáldsamt møbilstykki. Alt hevur sína tíð og stígur ikki úr rossaspori, uttan tað er remarkable og skilir seg úr mongdini á heiðini.
Og í meir enn tíggju ár hevur amerikanski Seth Godin (f.1960), við bókarúgvuni til høgru, ynskt sær eina lilla kúgv, a purple cow, eins og skemtarin Gelett Burgess (1866-1951) gjørdi í sama landi longu í 1895.
Henda skjótt 120 ára gamla ramsa, sum var tað bera vrevl, gjørdist kend og legði støðið undir tíðarritið The Lark, sum Burgess ritstjórnaði og skrivaði í tvey ár, ofta undir fleiri dulnevnum.
Tá var bókin fremsti mentanarberi og hin hittinorðaði Burgess fann skjótt uppá the blurb, ið er sølufremjandi teksturin, sum aldri er longri enn tolið er stutt og perman loyvir.
Helst hevur Burgess verið hin fyrsti at brúka bókapermuna til at tvinna handilslig og upplýsandi viðurskifti saman. Orðamyndina um kúnna, sum ikki er til, hevur Seth Godin tikið til sín. Tað var í 2003, tá hann skrivaði metsølubókina Purple Cow: Transform Your Business by Being Remarkable. Høvundurin vil vera við, at í dag hevur eingin fyritøka orku ella førleika at stýra brúkarum, so tey heilt vist keypa eina ávísa vøru. Brúkarin er nógv sterkari enn so. Hesum eiga lýsingafyritøkur at virða so mikið, at tær gevast at senda spam í teldupostum og á Facebook. -Takið annað skinn um bak, sigur Godin. Verði annarleiðis, remarkable, sum í dag kennist sum eitt ekkó av týska námsfrøðinginum Thomas Ziehe (f.1947), tá hann tosaði um ungdómssociologi í 1980’unum. Verði annarleiðis og gerið hugskotini IdeaVirus, viral á netinum. Og mest sjáldsama hugskot ella tænastu, knýtir mjólkadrekkarin Godin, sum sæst niðanfyri, at tankanum um eini kúgv, ið er lilla, a puple cow.
Elsta samband av tílíkum slag man vera bókin Guide Michelin, sum fyrstu ferð kom út í árinum 1900 og seinastu árini eisini hevur nomið við føroyskt kokkakynstur. Síðani 1987 hevur danska fyritøkan Lego bygt á content marketing í altjóða Brick Kicks Magazine og í Havnar Bio og Sjónvarpinum kenna vit lýsingaherferðina Keyp føroyskt, sum brúkar humor eins og danska fyritøkan Silvan á YouTube, ið ofta er pallur hjá vælumtóktum lýsingum. At verða annarleiðis er lyklaorðið í content marketing, sum er ein tilætlaður lýsingarháttur, ið er lagdur til rættis og ritstjórnaður av kønum fólki. Men ikki fyri ein og hvønn prís.
Í vár kom ísraelska fyritøkan SodaStream so púra tvørt fyri, tí nakað óvæntað hendi, tá ein politisk mótmynd bráddliga varð upphugsað. Fyritøkan hevði keypt sær dýrasta lýsingapláss, tá kappingin Super Bowl varð hildin í USA, og fingið hina tølandi Scarlett Johansson at siga “Set the bubbles free”. Tá tað kom fram, at Scarlett var umboðskvinna fyri neyðhjalpararbeiði hjá Oxfam, og ísraelska verksmiðjan helt til á hersetta áarbakkanum vestanfyri ánna Jordan, gjørdist lýsingin til eina politiska mót-mynd, har ein mótvirkinda IdeaVirus bleiv til “set the Palestinians free”. So varð alt oyðilagt.
Hetta mót-spæl við kendum myndum, kenna vit frá politiskari plakatlist, sum tá gjøldur varð gjørdur burtur úr Hitler, tá hann segði “Millionen stehen hinter mir” og myndin vísti týsku vinnulívspengarnar, sum fullu av himni niður í opna nazilógvan. Eisini danski Mikael Witte er kendur fyri at skapa politisku mót-myndina, ið sigur, at “danske svin er sunde, de stritter af penicillin”. Ein kundi eisini hugsað sær, at herrópið “Visit Faroe Islands” av onkrum kundi verðið fatað sum ov langt frá miðalhugsanini um einar Nútíðarføroyar, sum so í huganum kundi skapt spyrjandi mót-myndina “Is it Faroe Islands?” og sent IdeaVirus um hetta á YouTube, sum var tað Grillbarrin hjá Símun. Vandi er í hvørjari vælferð, serliga tá ein handilslig fyritøka fer í holtur við content marketing, uttan at lata hugtakið spretta innífrá sum ein søgutráður, ið autentisk starvsfólk veruliga hava spunnið. Tí tað serliga við hesum lýsingarhátti er, at einki verður sagt um keyp og sølu. Tað hevur fyritøkan longu staðfest frammanundan í huganum hjá brúkaranum. Vit eru farin framvið positioning, tí nú snýr tað seg bara um at siga søgur, storytelling.
Vit kunnu taka tvey aktuell føroysk dømi, sum bæði eru gróðursett í tankanum um content marketing.
Oftast er tað við støði í eini alment viðurkendari samfelagsábyrgd, at ein fyritøka førir seg fram í almenna rúminum á ein ítøkiligan hátt, sum lættliga kann umsetast til kendar myndir. Stillisliga verða vit mint á, at fyritøkan er ein týðandi táttur í samfelagsskipanini, heldur enn ein kiosk á Kongabrúnni. Dømi um hetta sást skilliga tá skaðar vóru úti um landið eftir ódnina beint fyri jól. Tá fingu vit innlit í, hvussu bjargingar- og sýnisfólk hjá Tryggingarfelagnum Føroyum frá morgni til myrkurs bjargaðu tí, sum bjargast kundi. Í eini væl skipaðari myndarøð beint av arbeiðsplássinum, fingu vit innlit í gerandisdagin hjá starvsfólkunum, sum við hetta høvið tóku á seg at endurreisa landið í ein arbeiðsdag. Myndirnar og frásagnirnar, sum komu beint frá Tryggingarfelagnum Føroyum, vórðu gleðiliga brúkar í øðrum miðlum og ikki bara á egnari heimasíðu.
Á sama hátt fór landsins størsti matvøruhandil, Miklagarður, um alla klótuna at hitta bóndan, sum eigur neytini, ið verða slaktað, so vit fáa ein búff á borðið í Føroyum. Ikki ein vanligan búff, men ein heilt serligan, a golden cut. Fyritøkan stendur seg so væl, at vandin fyri, at nakar dittar sær at spyrja, hví føroysk heimaneyt ikki verða slaktað ístaðin, er eingin.
Henda nýggja lýsingarhátt legði eg fyrstu ferð til merkis í Føroyum í 1999, tá Føroya Bjór skapti eitt tjattforum á jolly.fo, og við støði í sama navni gjørdi lýsingafilmar í Sjónvarpinum, har ein ung kvinna, Q, sat við teldu á songarstokkinum og meir enn hálvnakin tjattar við drongin, M, í einum orðalagi, sum bara ung kenna og virða.
Á einum meiri virðiligum støði, er sami lýsingarháttur komin til sjóndar í stuttfilmi, har Miklagarður lýsir eitt starvsfólk, ið er vaskikona, sum er ættað úr Tailandi. Uttan at nevna søluvørur, verður hon hildin fram sum ein av teimum, ið byggja nýggju Føroyar. Á henda hátt skrivar fyritøkan seg inn i søguna og lýsir demografiskar gongdir í samtíðarsamfelagnum, sum eingin annar hevur havt áhuga fyri. Vit fáa ta fatan, at Miklagarður ikki bara upplýsir okkum á ein virðiligan hátt, tá vit skulu taka støðu til gerandis innkeyp, men eisini tekur á seg eina samfelagsliga ábyrgd.
Sama er við heilsølufyritøkuni PM, ið hevur fleiri tilflytarar í starvi, og tí hevur tikið á seg at læra starvsfólkini føroyskt. Henda søga kundi á sama hátt sum í Miklagarði verður brúkt í lýsingum, kanska einum stuttfilmi, eftir hesum leisti. Tí her er tað søgan, ið skapar meirvirði. Søgan er sjálv lýsingin, bara áhugi er at siga hana, akkurát hesa søguna hjá hesari fyritøkuni.
Flestu munnu hava tað soleiðis, at tey lættliga ilskast inn á lýsingar, sum miðlarnir noyða inn á teg, fyri og eftir sendingar. Tær eru dýrar og gjaldarin vil afturfyri hava tær at órógva sum mest. Beint øvugt er við lýsingum, sum nonsjalant siga eina søgu, tí tær eru ritstýrdar og ritstjórnaðar á ein heilt serligan hátt. Tær koma til tín sum smá vælsignilsi, til dømis sum stuttfilmar við eini hugfarsligari søgu, sum kanska liggur leingi á. Hetta lagaliga samtykki millum kunda og fyritøku er strategiska støðið, sum content marketing byggir á.
Lyklaorð er at deila vitan gjøgnum søgur, sum fyritøkan ber fram fyri sama málbólki, sum annars verður órógvaður av lýsingum. Á henda hátt kann fyritøkan skapa sær nýggjar pallar og føra seg fram við nýggjum virðum, har tað ikki er neyðugt at vísa til kassa eitt og bara tosa um krónur og oyru fyri eina ávísa vøru. Nú er talan um at skapa nýggj sambond. Aftur er tað Seth Godin, ið er undangongumaðurin við bókini Permission Marketing: turning strangers into friends, and friends into customers (1999).
Endamálið við content marketing er at hjúkla um og upplýsa brúkaran, sum í væl valdum søgum frættir um ávísar vørur og tænastur, og sum frá líður gerst ein trúfastur brúkari. Í staðin fyri at órógva keyparan við svart-gulum tilboðum hvørja viku, leggur hin góði content marketing medarbeiðarin seg heldur eftir at upphugsa vitan, ið hevur varandi virði fyri brúkaran. Um hetta eydnast hjá einstøku fyritøkuni, kann bara tíðin vísa. Tí kravið til henda lýsingahátt er, at lýsingafólkið hevur skil fyri samfelagsligum virðum og síðani hevur greið boð uppá, hvussu virðini hjá akkurát hesi fyritøkuni kunnu handfarast í aktuella lýsingaátakinum. Her krevst fatan og dialogur, ikki minst ein viðurkenning av, at ein góður stuttfilmur kann ikki noyða fólk at keypa ein búff. Í hvussu er ikki beinanvegin. Lýsingarhátturin kann ikki gerast upp yvir stutta tíð, tí hann siktar eftir einum longri og varandi trúfesti, har eisini fatanin av samfelagssinninum hjá fyritøkuni er í umfari, tá brúkarin velur røttu vøruna. Til tess at náa hesum máli, kann fyritøkan bara veit virðismikla kunning og tosa til vitið hjá verandi ella komandi brúkaranum.
Hugsanin um content marketing byggir á, at øll starvsfólk eru umboðaði í marknaðarføringini. Søgan, sum er at fortelja, verður ikki bara til á einum leigaðum skriviborði úti í býnum. Nei, søgan er frá allari fyritøkuni til brúkaran. Marknaðardeildin í fyritøkuni skal fáa hugtøk sum branding, public relations og marketing at renna saman. Sum tá Disney sendir jólafilm frá teimum - til okkum øll!
Ístaðin fyri at vísa til ein turrisligan produktlista, vísir tú á reportasjur, stuttfilmar og hendingar, sum gera kundan klókari. Avbjóðingin er at halda einum jøvnum kunningarstreymi gangandi, ið sum frá líður skapar trúfesti og dregur viðskiftafólk til sín.
Grein skrivað til M-Rákið, sum er blaðið hjá felagnum Føroysk marknaðarfólk
at 6:45 AM
Labels: fjølmiðlar


text:
Ása Jaspurdóttir Jacobsen og Amalia Danielsen eru júst vorðnar lidnar við útbúgving teirra sum serlæknar í almennum medisini – vanliga nevnt kommunulækni.
Tær hava tikið 4 ½ ára serlæknaútbúgving á Landssjúkrahúsinum og hjá kommunulæknaskipanini, har tær hava verið í ymiskum læknaviðtalum runt í landinum, ávikavist í Tórshavn hjá Anniku Olsen, og í Miðlon í Tórshavn hjá Guðrun Zachariassen. Ása hevur fingið fast starv í Eiðis læknadømi, ímeðan Amalia hevur fingið vikariat í Tórshavn.
Í Føroyum er útbúgving av serlæknum í almennum medisini skipað í samstarvi millum Landssjúkrahúsið, Kommunulæknaskipanina og Videreuddannelsesregion Øst í Danmark.
Útbúgvingartíðarskeiðið fevnir um ymiskar kliniskar starvstíðir á Landssjúkrahúsinum og í kommunulæknaviðtalu, umframt eina røð av skeiðum v.m. í Danmark og í Føroyum.
Í løtuni eru 11 læknar undir útbúgving til kommunulækna.
Landssjúkrahúsið fegnast um verða við til at útbúgva nýggjar kommunulæknar.
Á aðrari myndini: Johan Jansson, varastjóri á Landssjúkrahúsinum og Ása Jaspursdóttir Jacobsen, kommunulækni.
Á hinari myndini: Amalia Danielsen, kommunulækni.


text:
Nýggj í Geytanevndini eru Johnny í Grótinum úr Kringvarpinum og Eilen Anthoniussen úr Tórshavnar kommunu.
Geytadómsnevndin hevur leingi viljað tengt Kringvarpið aftur at stuttfilmsgerð, tí har verða flestu dugnaligu filmsfólkini útbúgvin. Tórshavnar kommuna hevur síðan Geytin byrjaði latið áskoðaravirðislønina. Nú er hon hækkað til 25.000 krónur, sum Eilin Anthoniussen, ið starvast sum málsviðgeri á mentamáladeildini í kommununi, umboðar. BankNordik letur Geytavirðislønina, sum nú er 30.000 krónur.
25 filmar vóru tilmeldaðir til Geytan, tá frestin var úti týsdagin. Geytin verður í Norðurlandahúsinum leygardagin 24. februar í 2018 og atgongumerkjasølan er byrjað.
Í sambandi við Geytan er kravið til ein stuttfilm, at hann ikki eru longri enn 30 minuttir. Filmurin kann vera spælifilmur, listafilmur, tónleikafilmur, heimildarfilmur ella annað slag av filmi, tó ikki lýsingarfilmur. Geytadómsnevndin sigur, at filmarnir verða endaliga mettir eftir søga, filmiskum frásøgusnildi og handverki.
Geytavirðislønin er nevnd eftir kollfirðinginum og agronominum, Herálvur Geyti, føddur í 1914 og deyður í 1985, sum ferðaðist bygd úr bygd at vísa film, har eingin biografur var.
Hvørt ár hevur ein útlendskur gestur verið boðin við í Geytadómsnevndina. Hesa ferð er tað íslendski leikstjórin Hlynur Pálmason (f.1984), sum er aktuellur við virðislønta filminum Vinterbrødre, sum verður frumsýndur í donskum biografum í dag. Ummælarar hava heft seg við heilt serliga myndamálið, ið verður brúkt í filminum, sum er tikin við 16 mm útgerð í Faxe Kalkbrud.


text:
At fylla 90 ár og hava givið út næstan 12.000 avísir á avmarkaða føroyska marknaðinum og enn gera seg galdandi í einum trongdum miðlaveruleika, er eitt ódnartak uttan líka.
Var á gólvinum í Miðlahúsinum seinrapartin, uttan myndatól, so myndin er funnin fram heima á loftinum í kvøld.
Og hon, myndin, skal verða heilsan til tykkara á 90 ára degnum, og ein tøkk fyri at sleppa at vera við, tá Turið Kjølbro og eg sluppu at ritsjórna Vikuskiftisblaðnum, sum varð lagt inn í fríggjadagsútgávuna í Sosialinum árini 2000 og 2001. Tað minnist eg aftur á við stórari gleði, eisini í dag, tá eg blaði gjøgnum allar útgávurnar.
Ikki er tað sørt, at eg haldi tær verða tíðarleysar og, sum blaðingin líður, nakað av tí besta, sum er komið út á føroyskum. Men, har eri eg innhabilur og má halda gák.
Immervekk, til lukku við stóra degnum, Sosialurin, og takk fyri stutta tørnið, sum var!


text:
5/5/17
Baðstovurokkur
Hetta vikuskiftið eru vit stødd í Aarhus í Jútlandi á Spot Festival. Tiltakið, ið savnar alskyns tónleikarar, umboðsfólk, bókarar, plátuídnaðarfólk, journalistar og onnur, ið hava við tónleikabransjuna at gera. Fundir, netverking og prát. Ein ørgrynna av konsertum er eisini á skránni, og tað er borið so í bandi at vit skulu spæla við heili tvinnum bólkum: Svartmálm í kvøld, fríggjakvøld, kl. 00:00 í Godsbanen, Åbne Scene og Konni Kass í annaðkvøld, leygarkvøld, í Musikhuset, Rytmisk Scene, kl. 19:15. Hetta gleða vit okkum nógv til.
Veðrið er gott og várligt, og stundir eru eisini til at njóta eitt sindur av Aarhus. Í dag løgdu eg og Per leiðina framvið góða, gamla Badstuerock, ið hevur ligið á Badstuegade síðani 1973. Sum sagt verður á skeltinum: "Stereo siden 1973". Tá vit búðu í Aarhus fyri 21 árum síðani, var Badstuerock eitt stað man plagdi at vitja. Tað er kensluborið og gleðiligt at handilin enn liggur her, og at alskyns tónleikaútgávur framvegis verða langaðar um diskin - tað verið seg á fløgu ella vinyl. Eitt "kærligt gensyn" sum danir vildu sagt. Hevði kensluna av at starvsfólkini enn ganga høgt uppí tað og hava passioneraðar samtalur við kundarnar, eisini teir meira løgnu av slagnum.
Vit báðir Per og eg fóru fegnir innar og fongur var, ikki tykkum siga, í vitjanini. Undirritaði ognaði sær m.a. nýggju og sjálvtitlaðu Slowdive hjá Slowdive á sjálvum útgávudegnum, Last Place hjá Grandaddy (hvørs bassistur brádliga andaðist á tragiskan hátt herfyri), eina Ride EP (teir spæla á Northside her í býnum um ein mánaða og tað gleða vit okkum til), eina Lenny Kravitz plátu (frá tí tíðini, tá hann enn var góður) og so ikki at gloyma Hysteria hjá Def Leppard (framleidd av ongum øðrum enn Robert John "Mutt" Lange).
Í kvøld og í morgin er tað framførslurnar, ið eru í fokus. Eg eri spentur og uppsettur. Vónandi koma nógv og góð og viðkomandi fólk á konsert. Men tí einu løtuna í dag vitjaði eg gamlar gøtur, hvør skuldi tær gloymt, og tað var ein frægd at uppliva at sumt av tí farna framvegis er nýtt sum fyrsta dagin.
Veðrið er gott og várligt, og stundir eru eisini til at njóta eitt sindur av Aarhus. Í dag løgdu eg og Per leiðina framvið góða, gamla Badstuerock, ið hevur ligið á Badstuegade síðani 1973. Sum sagt verður á skeltinum: "Stereo siden 1973". Tá vit búðu í Aarhus fyri 21 árum síðani, var Badstuerock eitt stað man plagdi at vitja. Tað er kensluborið og gleðiligt at handilin enn liggur her, og at alskyns tónleikaútgávur framvegis verða langaðar um diskin - tað verið seg á fløgu ella vinyl. Eitt "kærligt gensyn" sum danir vildu sagt. Hevði kensluna av at starvsfólkini enn ganga høgt uppí tað og hava passioneraðar samtalur við kundarnar, eisini teir meira løgnu av slagnum.
Vit báðir Per og eg fóru fegnir innar og fongur var, ikki tykkum siga, í vitjanini. Undirritaði ognaði sær m.a. nýggju og sjálvtitlaðu Slowdive hjá Slowdive á sjálvum útgávudegnum, Last Place hjá Grandaddy (hvørs bassistur brádliga andaðist á tragiskan hátt herfyri), eina Ride EP (teir spæla á Northside her í býnum um ein mánaða og tað gleða vit okkum til), eina Lenny Kravitz plátu (frá tí tíðini, tá hann enn var góður) og so ikki at gloyma Hysteria hjá Def Leppard (framleidd av ongum øðrum enn Robert John "Mutt" Lange).
Í kvøld og í morgin er tað framførslurnar, ið eru í fokus. Eg eri spentur og uppsettur. Vónandi koma nógv og góð og viðkomandi fólk á konsert. Men tí einu løtuna í dag vitjaði eg gamlar gøtur, hvør skuldi tær gloymt, og tað var ein frægd at uppliva at sumt av tí farna framvegis er nýtt sum fyrsta dagin.
Subscribe to: Post Comments (Atom)


text:
Fyrsta lið hjá Sandavágs Talvfelag skal gera ein rimmar vørr í síðsta umfari í landskappingini um knappar tvær vikur, skulu teir endurvinna meistaraheitið í talvi.
Havnar Telvingarfelag økti leiðsluna við hálvum stigi eftir dystirnar í níggjunda og næstsíðsta umfari í dag. Havnarmenn, sum hava verið omaná í øllum níggju dystunum í vetur, vunnu 3-1 á øðrum liði hjá Klaksvík. Carl Eli Samuelsen og Sjúrður Thorsteinsson grundløgdu sigurin á aftaru borðunum, meðan Olaf Berg og Martin Poulsen máttu sættast við remis á báðum fremstu borðunum.
Sandavágs Talvfelag vann 2½-1½ á fyrsta liði hjá Klaksvík. Høgni Egilstoft Nielsen og Silas Eyðsteinsson vunnu, Rógvi Egilstoft Nielsen telvaði á 1. borði remis móti Ólavi Simonsen, meðan Torkil Nielsen mátti lúta fyri Steintór Rasmussen.
Spenningur í botninum
Norðstreymoyingar í Kollafjarðar Talvfelag togaðu seg við góðum 3-1 sigri á øðrum liði hjá Havnini úr ringasta niðurflytingarvandanum. Hans Kristian Simonsen, Torbjørn Thomsen og Sámal Christiansen vunnu allir, men strandingurin Eivind Jacobsen tapti heldur snópisliga, tí fartelefonin fór brádliga at kima í lummanum.
Støðan í 1. deild fyri seinasta umfar er nú hendan:
1. Havnin 1 29½ stig
2. Sandavágur 26½
3. Klaksvík 1 21
4. Havnin 2 11½
5. Kollafjørður 10½
6. Klaksvík 2 9 stig
Í seinasta umfari verða dystirnir hesir: Sandavágur – Havnin 1, Klaksvík 2 – Havnin 2 og Kollafjørður – Klaksvík 1.
Skal Sandavágur yvirhála Havnina og endurvinna FM-heitið krevst í minsta lagi ein 3-1 sigur í innanhýsis dystinum teirra millum í síðsta umfari.
Gøtumenn á odda
Spenningurin er uppaftur størri í 2. deild. Har er Gøtu Talvfelag framvegis á odda og á uppflytingarkós. Í dag vunnu teir tepran sigur á havnarmonnum. Gøtumenn eru í harðari kapping við Sandavág og partvíst Vestmanna um uppflyting.
Gøtumenn hava í ár á fremstu borðunum styrk úr Havn og Klaksvík. Sigurð B. Justinussen og Rúni Dragaberg gera ivaleyst góðan mun. Hinir á gøtuliðnum í dag vóru Reinhold Isaksen og Petur Páll Mikkelsen.
Gøta hevur 21 stig, Sandavágur 20 og Vestmanna 18½ stig. Í seinasta umfari hava gøtumenn dyst móti vestmenningum, og Sandavágur og Havnin eiga dyst sínamillum. Einki er avgjørt. Í hinum endanum liggja toftamenn til niðurflyting. Sjálvt við gamla føroyameistaranum Jens Christiani Hansen á liðnum taptu toftamenn fyri Sandavági í dag. Tað var tann tíð, at Tofta Talvfelag var eitt av veruligu toppliðunum í fremstu deildini.
3. deild stendur Havnin til at vinna. Teimum á baki eru Runavík og Kollafjørður.
Meira kann síggjast um landskappingina á heimasíðu Talvsambandsins: faroechess.com.
Landskappingin í talvi endar leygardagin 18. mars, tá dystirnir í tíggjunda og seinasta umfari eru á skrán


text:
Dopingroyndirnar staðfestu amfetaminir í blóðinum hjá honum runt US Open í Indianapolis í fjør, og Mellouli viðgekk at hava tikið onkra tablett til at halda seg vaknan upp undir eina roynd í skúlanum. Tunesiska svimjisambandið helt at hann skuldi sleppa við eini ávaring, men nú er spurningurin um tað ikki verður meira enn so. Ikki so gott, tá man júst hevur vunnið gull og silvur á HM.
Dopingreglurnar eru eftir øllum at døma eitt sindur óklárar hesum viðvíkjandi. FINA og CAS (Court of Arbitration of Sport) siga ‘andan í lógini’ vera at eitt og hvørt ítróttarfólk hevur ábyrgd fyri hvat sum fer í kropp teirra, meðan WADA (World Anti Doping Association) sigur at straffurin kann minkast um evnið annaðhvørt er vanligt í medisini, ella ikki verður mett at betra um ítróttarligu evnini.
Líka mikið, FINA hevur nú biðið CAS um at endurviðgera positivu dopingroyndina hjá Mellouli. Straffurin kann sambært SwimNews verða útilokilsi frá 2 mánaðum til 2 ár, og hartil skulu úrslit hjá honum strikast runt hendingina. Ikki so gott, við tað at hansara gull í 800 frí og silvur í 400 frí á HM í Melbourne eftir øllum at døma kunnu vera innan fyri hesi tíðargrensu.
Lesið upprunaligu tíðindini her á SwimNews


text:
Skava og snara teg til Meira av tí góða hvønn dag í desember.
Vinn gávukort, matskráir, gisitingar og mangt annað. Spæl við og savna lutaseðlar til stóra høvuðvsinningin 24. desember: Eitt sveimandi vikuskifti fyri tvey í løgmanssvituni á Hotel Føroyum
Meira av tí góða bjóðar tær við til ársins lekkrasta jólakalendara, fullur av freistandi vinningum frá matstovum, caféum, hotellum o.ø. Vit burturluta 24 dagsvinningar við virði úr 200 kr upp í 2.200 kr, høvuðsvinning á 7.680 kr umframt eitt gávukort á 200 kr hvønn dag. Vælkomin og væl gangist og væl gagnist :)
Soleiðis luttekur tú.
- Melda til her fyrstu ferð tú luttekur
- Skava dagsins lúku hvønn dag í desember, har tú kanst vinna lekkra dagsvinningin.
- Snara Meira av tí góða-hjólinum, har tú kanst vinna gávukort á 200 kr ella 5-10-25 eyka lutaseðlar til stóra høvuðsvinningin 24. desember
- Høvuðsvinningurin verður drigin 24. desember millum allar lutaseðlar. Minst til, jú oftari tú spælir, tess størri møguleika hevur tú at vinna.
- Allir vinnarar fáa beinleiðis boð.
Vinnarar
1. desember
Valentinesmatskrá í Áarstovu til tvey, virði 800 kr
Vinnari: Judi Holm
2. desember
Meira av tí góða-kort á 500 kr
Vinnari: Ninny Rasmussen
3. desember
Matskrá á Ræst til tvey, virði 2.200 kr
Vinnari: Sissal Poulsen
4. desember
Meira av tí góða-kort á 1.000 kr
Vinnari: Jonna Hansen
5. desember
Mikkeller ølfjøl og pintxos til tvey, virði 650 kr
Vinnari: Magnus Magnussen
6. desember
Meira av tí góða-kort á 500 kr
Vinnari: Nikkil Heinesen
Meira av tí góða-kort á 200 kr
Eydnuhjólsvinnari: Randi Jakobsen
7. desember
Ostur & vín til fýra, virði 1.200 kr
Vinnari: Vibeka Tróndheim
8. desember
Meira av tí góða-kort á 200 kr
Vinnari: Beinta Rasmussen
9. desember
Nýggjárssushi, virði 499 kr
Vinnari: Turið Magnussen
10. desember
Føroya Banka toskakvøldið í Barbaru, virði 2.200 kr
Vinnari: Anja Rein
11. desember
Sjálvtøkuborð á Gras, virði 680 kr
Vinnari: Elisabeth
12. desember
Meira av tí góða kort á 1000 kr
Vinnari: Fanný Skálagarð Høgnesen
13. desember
Hvonn bronsj, virði 450 kr
Vinnari: Estur lognberg
Meira av tí góða-kort á 200 kr
Eydnuhjólsvinnari: Paula Gærdum Funderud
14. desember
Meira av tí góða-kort á 500 kr
Vinnari: Barbara
Meira av tí góða-kort á 200 kr
Eydnuhjólsvinnari: Krista Heiðriksdóttir
15. desember
10 smyrjibreyð við drykkivørum, virði 800 kr
Vinnari: Laura Hovsgarð
Meira av tí góða-kort á 200 kr
Eydnuhjólsvinnari: Nigro Bjarki Hermansen
16. desember
Pitsakvøld við drykkivørum, virði 300 kr
Vinnari: John av Reyni
Meira av tí góða-kort á 200 kr
Eydnuhjólsvinnari: Ásvør Árting
17. desember
Dupultkamar á Hotel Tórshavn við morgunmati á hvonn, virði 1.490 kr
Vinnari: Turið Vík
Meira av tí góða-kort á 200 kr
Eydnuhjólsvinnari: Linda Niclasen
18. desember
Meira av tí góða-kort á 200 kr
Vinnari: Teresa Reinert
Meira av tí góða-kort á 200 kr
Eydnuhjólsvinnari: Maria Højgaard
19. desember
Ein nátt á Hotel Vágum við morgunmati
Vinnari: Ronja Fles
20. desember
Høvuðsrættur til frá Vistveiting til 10 fólk, virði 1.350 kr
Vinnari: Karl Leiti
Meira av tí góða-kort á 200 kr
Eydnuhjólsvinnari: Haldis
21. desember
Meira av tí góða-kort á 500 kr
Vinnari: Sunfríð Árnastein
Meira av tí góða-kort á 200 kr
Eydnuhjólsvinnari: Anny rasmussen
22. desember
Detox kurur í 3 dagar við frískpressaðum djús frá No12, virði 995 kr.
Vinnari: Elenora Heinesen
Meira av tí góða-kort á 200 kr
Eydnuhjólsvinnari: Eyðna Poulsen
23. desember
Meira av tí góða-kort á 200 kr
Vinnari: Svend Åge Seloy
Meira av tí góða-kort á 200 kr
Eydnuhjólsvinnari: Páll Vík
24. desember
Grillkvøld fyri tvey á nýggju matstovuni the Tarv, virði 1.200 kr
Vinnari: Ingvør Weihe
Meira av tí góða-kort á 200 kr
Eydnuhjólsvinnari: Maria Højgaard
Høvuðsvinningur:
Sveimandi vikuskifti fyri tvey á Hotel Føroyum, virðið 7.680 kr
Vinnari: Rannvá Djurhuus
Sveimandi vikuskifti á Hotel Føroyum
Ein nátt fyri tvey í løgmanssvituni við brúsandi víni, sjokulátu, morgunmati og sjálvtøkuborði í matstovuni Gras.
Luksuskalendarin
Meira av tí góða jólakalendarin við 24 freistandi vinningum frá matstovum, caféum, hotellum o.ø. Virði úr 200 kr upp í 2.200 kr + eitt gávukort á 200 kr á eydnuhjólinum hvøn dag.


text:
Orð: Arnfinnur Setberg
Lag: Jens Guttesen
1. Kúr ei sál, sum av vónloysi, longsli ert skerd,
tú, hvørs flog var so lætt einaferð.
Í Guds eygum tú nógv meir enn spurvur ert verd,
móti hæddunum Andin teg ber.
Farin veturin er, prýða blómur nú vøll
– hoyr á heiðini fuglaljóð hvøll.
Eins og dúvan í gjónni fann verju og lívd
– er mín sál ei av fíggindum nívd.
2. Harrin hirði mín er, einki fattast mær her,
rætt meg leiðir í líðir hvønn dag,
ótti, ivi burt svinnur, mín sál lívgað er,
lívsins lind er í turki mítt vað,
keppur, stavur tín ugga meg – ei nøkur makt
kann meg saka, tá tú heldur vakt.
Eins og hjørtur á fjøllum mín Vin sálin sær
– kærleiki er hans merki á mær.


text:
Carl Lewis
Carl Lewis (føddur 1. juli 1961 í Alabama) vann níggju olympisk gullmerki í frælsum ítrótti og var níggju ferðir heimsmeistari í renning og longdarlopi. Lewis sleppur ikki at stilla upp til tingið í statinum New Jersey, sum hann hevði ætlað sær. Orsøkin er, at hann hevur ikki búð í statinum tey seinastu fýra árini, sum valreglurnar krevja. Lewis var annars komin á vallistan til undanvalið hjá demokratunum.
Carl Lewis vaks upp í New Jersey. Hann hevur átt hús har síðani 2005 og hevur arbeitt á einum studentaskúla síðani 2007. Men myndugleikarnir eru komnir eftir, at hann hevur goldið skatt í Kalifornia, og at hann var skrásettur har sum veljari til fyri stuttum. Harafturat eigur hann hús í Kalifornia og hevur fyritøku har.


text:
Orð: Poul F. Joensen
Lag: Hans Jacob Højgaard
Viðmerking: Yrktur til kapping um ein Havnarsang, ið 14. september skipaði fyri í 1952.
1. Tórshavn, tú Føroyalands
miðstøða var,
tingstaður øld eftir øld.
Ólavs kongs minni í 900 ár
higar dró oyggjalands fjøld.
Tróndar og Sigmundar lúðrar og vápn
brutu her eldgamlan sið,
Ellindur lýsti á Tinganes hátt
tingsins og kirkjunnar frið.
2. Her Føroya søga er rist í hvønn klett,
her Føroya mansevni góð
sett hava spor sítt í gøtur og tún,
traðkaðu fólkinum slóð.
Her bygdi Magnus og mannaði borg,
hongdi hvønn rásmann í rá.
Hiðani Nólsoyar-Páls vitbjarta rødd
frælsissól boðaði frá.
3. Jóannes bóndi og Kristin í Geil
her reistu merki av ný;
Jákup og Próstin og háskúlans menn
lyftu tað hátt móti ský.
Her Hans Andrias um søgu og fólk
røddi og yndisligt kvað.
Føroya navn kent gjørdi víða um lond
Janusar máttmikla lag.
4. Higar í øldir kom sveinur og moy
úr hvørji Føroyalands bygd;
her hevur mangur sær lívsvinin valt,
vunnið lívslukku og trygd.
Her vit úr summarsins anga og sól,
víni og alsk drukku rús,
kystu tær dúnmjúku moyggjar, so alt
varð til eitt syngjandi brús.
5. Tøkk fái Havnin og fólkið, har býr,
fyri góð minni og gleim,
sum hon á Ólavs halgaðu tíð
gav til hvørt Føroyalands heim.
Tí ólavsøkan skal øld eftir øld
reka burt klandur og sorg.
Veri, so leingi sum føroyingur er,
Tórshavn vár miðstøð og borg.


text:
Men tað eru júst hesir tiltiknu marginalarnir, sum ikki altíð hátta sær eftir vild. Og ikki minst fyri teir telvarar, sum luttaka í hesum høpinum á fyrsta sinni, gerst talan um nakað av einari mótbrekku. Tí mótstøðan er sera hørð, har tilvildin nærum er fráverandi.
LUTTAKARAR NM 2010 og NM BÓLKAR
HEIMASÍÐA VIÐ ÚRSLITUM og Svenska Talvsambandið: HER
Fyrrapartin hósdagin sigraði Høgni Egilstoft Nielsen í U12 bólkinum á mótstøðu, har stig ikki var ómøguligt áðrenn byrjað varð.
Hinvegin vann Heðin Gregersen í U14 bólkinum ein frálíkan sigur á væl sterkari mótstøðu. Bróðurin Einar, í sama bólki, hevur somuleiðis telvað væl, tó uttan at fáa stig til høldar enn.
Seinnapartin vildi tað soleiðis til, at Rógvi Egilstoft Nielsen og Margar Berg brustu saman í elsta U20 bólkinum. Her var Rógvi tann drúgvari og vann talvið.
Alfred Olsen í U12 bólkinum luttekur á fyrsta sinni í NM og vann seinnapartin sín fyrsta sigur í altjóða høpi, tá hann vann á Jeri Lindholm úr Finnlandi.
Í U16 bólkinum stríðast Heiðrikur Tindskarð Jacobsen og Karl Marius Dahl manniliga, tó uttan úrtøku higartil. Sama kann sigast um yngsta U10 bólkin, har Eli W. Finnsson hevur verið sera nær við í báðum talvum og Janus Skaale somuleiðis er væl við.
3. og 4. umfar verður telvað í fríggjadagin, kl. 09.00 og kl. 15.00.
Striltið hevur gingið, at fáa upplýsingar um úrslit, kappingartalvur v.m. frá fyriskiparunum, men tað hava onnur eisini bitið merkið í, so vónandi verður hetta frægari sum kappingin líður.
Tað er strævið at vera í talvørindum uttanlands !


text:
Hvat er flipped Classroom?
Í stuttum kann sigast, at við flipped classroom býtir ein um uppá heimaarbeiðið og skúlaarbeiðið. Næmingarnir fáa vegleiðing og vitan um eitt evni heima. Her er mest vanligt at nýta videobrot. Síðani arbeiða tey við "heimaarbeiðinum" í skúlanum. Tvs. at tey loysa uppgávur. Sostatt verður tann gamli hátturin at undirvísa "vendur á høvdið".
Í skúlanum á Giljanesi er tað serliga í støddfrøði, at fleiri lærarar nýta henda undirvísingarhátt.
Niðanfyri er leinkja til savnið av videobrotum til Flipped Classroom í støddfrøði:


text:
Barcelona
Barcelona er næststørsti býur í Spania. Barcelona er við Miðjarðarhav í Norðurspania. Hann er týdningarmikil havnabýur við tveimum mió. fólkum. Hann er eisini høvuðsstaður í Katalónia. Málið er katalónskt, sum er í ætt við spanskt. Býurin er gitin fyri stásiligu húsini og vakra byggilist. Býurin er mitt í stórum ídnaðarøki. Í 1992 vóru OL-summarleikirnir í býnum. Barcelona hevur 1,6 milliónir íbúgvar, og í 2016 vitjaðu meira enn 30 milliónir ferðafólk. Mett er, at ferðavinnan er 11,5 prosent av búskapinum í Barcelona , og hon eigur 14 prosent av arbeiðsplássunum í býnum.
La Rambla er handilsgøtan, har mesta ferðslan er í Barcelona, og nógv fólk eru eisini til gongu, serliga ferðafólk. Gøtan er meira enn ein kilometur long.


text:
Myndir: Heyst kappríðing í Vágum
Myndir19-08-2017 - 19:11 - Jóanis Albert Nielsen
Heystkappríðing hevur verið við flúgvarabedingina í Vágum í dag. Tað vóru 20 ross tilmeldaði til teir 5 bólkarar sum kappast varð í, teir vóru skeið, trav, tvíspor ung, tvíspor 2. flokkur og tvíspor 1. flokkur.
Svenning Reinert, sum hevur riði kapp í meira enn 60 ár, hevði undan kappingini boða frá, at hetta var hansara seinasta kappríðing har hann kappast í Vágum.
Byrja varð í greinini skeið, har kappast verður á 100 metrum ein og ein, har gjørdust úrslitini hesi:
Nr. 1 – Gylling við Regin Johannesen á baki, við tíðini 8,33 sekund.
Nr. 2 – Brúni við Jóannes Debess á baki, við tíðini 8,93 sekund.
Nr. 3 – Syrpa við Bárður Johannesen á baki, við tíðini 9,42 sekund.
Síðan varð fari til trav, har kappast verður á 250 metrum, har gjørdust úrslitini hesi:
Nr. 1 – Savoy við Eiler Joensen á baki, við tíðini 41,94 sekund
Nr. 2 – Fenja við Hallur Hansen á baki, tíðini 43,83 sekund.
Nr. 3 – Brynjar við Regin Johannesen á baki, við tíðini 44,78 sekund.
Síðani bleiv kappast í tvíspor ung, har tað eisini verður kappast á 250 metrum, har gjørdust úrsilitini hesi:
Nr. 1 – Spirit við Randarsól Heinesen á baki, ivð tíðini 20,80 sekund.
Nr. 2 – Pegasus við Angeliku av Sondum á baki, við tíðini 21,40 sekiund.
Nr. 3 – Teista við Vár Joensen á baki, við tíðini 21,90 sekund.
Síðani bleiv kappast við tvíspor vaksnum, har tað bleiv byrja við 2. flokki. Har gjørdust úrsilitini hesi:
Nr. 1 - Tobbi við Tummas Davidsen á baki, við tíðini 21,37 sekund.
Nr. 2 – Hnota við Siri S. Joensen á baki, við tíðini 21,44 sekund.
Nr. 3. – Tyra við Annu Magnussen á baki, við tíðini 22,20 sekund.
Til síðst bleiv kappast í tvíspor 1. flokki, har tey skjótastu rossini kappast, har gjørdust úrslitini hesi:
Nr. 1 – Fúsi við Beintu G. Davidsen á baki, við tíðini 19,27
Nr. 2 – Óðin við Marner Joensen á baki við tíðini 19,33.
Nr. 3 – Freyr við Bryndis Hjartardóttir á baki, við tíðini 20,72.
Eftir kappríðingina blivu heiðursmekir handaði til øll sum høvdu vunnið, og til síðst bleiv Svenning Reinert heiðraður, og Vága ríðingafelag handaði Svenningi gávu, sum tøkk fyri, at hann hevur luttikið í kappingunum hjá Vága ríðingafelag.


text:
340,000ISK
LASIK
broytir hornhinnuna við lasara
Heimurin speglast í okkara eygum. Umleið 80% av okkara sansing fer gjøgnum eyguni, og er tað tí ein framíhjárættur at uppliva hetta uttan tørv á hjálpartólum.
LASIK viðgerðin varðir bert í 10 minuttir og ger tað møguligt at sleppa av við brillur og kontaktlinsur.
Undir viðgerðini lagar ein sera nágreinilig lasarstrála yvirflatuna á hornhinnuni soleiðis, at ljósið miðsavnast/fokuserar á nethinnuna við eini klárari mynd. Myndin verður knívskørp. Hetta sýnir okkum, hvussu stóran týdning teldutøkni hevur havt fyri menningina av ljósbroytandi –refraktivari- skurviðgerð, ein framferðarháttur, ið rakar ella hølvar ein brotpart av einum millimetri av hornhinnuni, sum ger tað møguligt at leggja brillur og kontaktlisur frá sær og fata heimin gjøgnum eyguni uttan nýtslu av glasi, plasti ella silikoni.
Um tú ynskir at koma ein túr til Íslands til eina ljósbroytandi viðgerð, kunnu vit við eini kanning finna útav, um tú ert egnað/ur. Um tú ert tað, kunnu vit fremja viðgerðina
Vit hava ongantíð skund, vit geva okkum stundir til at gera okkara besta fyri at tín LASIK skal verða ein minningarrík uppliving
Okkara kirurgiska toymi hevur framt umleið 10.000 viðgerðir síðani 2001. Hetta eru virðismiklar royndir til fyrimuns fyri tíni eygu.
Schwind Amaris refraktiva lasaraviðgerðarskipanin er ein av heimsins mest framkomnu tøkniligu skipanum, og okkara útgerð er tann nýggjasta av hesum slagi. Týskt snið/design, góðska og neyvleiki renna saman í ein lasara, ið er serframleiddur til tín við óendaligum valmøguleikum.
Ein full upplæring í hornuhinnusjúkum og ljósbroytandi viðgerðum er ein fyritreyt fyri at kunna bjóða fram fullkomna lasara ljósbroytandi tænastu. Augljos Eye Center bjóðar starvsfólki sínum venjing og”fellowship” frá Duke University Eye Center, sum er kosið at vera millum tíggju tær bestu eygnamiðstøðirnar í USA sambært US News & World Report.


text:
Fjórða árið á rað fara bestu hondbóltsfeløgini hjá kvinnum og monnum mikukvøldið at kappast í Hoyvíkshøllini um Lionsbikarið
Kappast um Lionsbikarið
Dan Klein --- 01.09.2017 - 09:00
Bestu hondbóltsliðini hjá kvinnum og monnum í hondbólti fara mikukvøldið 6. september at kappast um Lionsbikarið og stuðla samstundis Heilafelagnum
Hetta er fjórða árið á rað, at stórsteypadystir verða spældir í hondbólti eftir núverandi leisti, har kappast verður um Lionsbikarið hjá bæði kvinnum og monnum, og verða teir báðir dystirnir í Hoyvíkshøllini mikukvøldið 6. september.
Dysturin hjá kvinnunum, sum byrjar klokkan 18, er grannauppgerð millum havnarfeløgini, Kyndil og Neistan. Síðsta vetur var Kyndil omaná og vann bæði landskappingina og steypakappingini, so nú er stóri spurningurin, um Neistin megnar at svara aftur ella um Kyndil heldur fast við yvirtakið.
Hjá monnunum møtast H71 og VÍF klokkan 20, og her er somuleiðis galdandi, at hoyvíkingar vunnu bæði landskappingina og steypakappingina, so nú skal H71 vísa, um styrkin framvegis er har, og í sínum lagi skal VÍF vísa, um liðið er klárt aftur í vetur at taka dystin upp.
Stuðla Heilafelagið
Stórsteypadystirnir í hondbólti eru samstarv millum Hondbóltssamband Føroya og Lions Club í Føroyum, og meðan Hondbóltssambandið tekur sær av tí, sum hevur við sjálva avgreiðsluna av dystunum, tekur Lions Club sær av øllum tí praktiska, ið annars er rundanum.
Sum vanligt, tá Lions Club er inni í myndini, er talan um at fáa til vega pengar til eitt vælgerandi endamál, og so er eisini hesaferð. Avgerð er tikin um, at allur ágóðin av dystunum um Lionsbikarið mikukvøldið fer til Heilafelagið. Pengarnir verða handaðir í steðginum, sum er millum dystirnar.
Reglurnar fyri stórsteypadystirnar um Lionsbikarið siga annars, at spælt verður í 10 ár og at vinnari er tað liðið, ið tá hevur vunnið flestar ferðir. Stendur á jøvnum millum tvey ella fleiri lið, verður spælt, til eitt hevur vunnið oftast. Hjá kvinnum hevur Neistin vunnið tvær ferðir og Kyndil eina ferð, og hjá monnum hava Kyndil, Neistin og H71 vunnið hvør sína ferð.
Lions-bikarið, kvinnur:
2014 Kyndil-Neistin 29-26
2015 Neistin-Kyndil 30-25
2016 Neistin-VÍF 20-19
2017 Kyndil-Neistin
Lions-bikarið, menn:
2014 KÍF-Kyndil 20-26
2015 Neistin-VÍF 32-26
2016 H71-VÍF 24-19
2017 H71-VÍF


text:
Mentan
Kom og gakk - Gongu½maraton 3. juni í 2018
21. Mai 2018
Gongu½maraton 3. juni 2018
les meir
Fiskaaling mennir nýggjan hátt at staðfesta laksalýs
21. Mai 2018
GRANSKING: Fiskaaling er við í eini verkætlan, sum júst hevur fingið fígging frá einum norskum grunni, hvørs endamál er at menna ein nýggjan hátt at finna lýs í sjónum.
les meir
Gev burturav tínum data til onnur ið tørva tað
21. Mai 2018
Nú kunnu kundar hjá telefelagnum Hey geva burtur av sínum data til onnur. Hey hevur nevniliga ment eina nýggja tænastu ið fyri fyrstu ferð ger tað møguligt at deila data ímillum vinir, familju og kenningar.
les meir
Silda- og svartkjaftakanningar lidnar
20. Mai 2018
Magnus Heinason kom týsdagin aftur av silda- og svartkjaftakanningum norðan fyri Føroyar. Nakað tað sama var skrásett av norðhavssild sum í fjør. Hinvegin var nakað minni av svartkjafti skrásett. Tó skal viðmerkjast, at kanningarøkið broytist frá ári til árs, so úrslitini kunnu ikki beinleiðis sammetast millum ár.
les meir
“Gloym meg ei”: Stuðulskonsert
20. Mai 2018
Hjartaliga vælkomin til stuðulskonsertina “ Gloym meg ei” í Reinsarínum sunnudag 20. mai. kl 16.00
les meir
Semja millum Kommunulæknafelagið og Fíggjarmálaráðið
20. Mai 2018
Fíggjarmálaráðið og Kommunulæknafelag Føroya skrivaðu undir semju fríggjadagin, har verandi sáttmálar eru endurnýggjaðir fyri trý ár.
les meir
Semingsuppskotið góðtikið
20. Mai 2018
Semingsmaðurin Terje Sigurðsson legði fríggjakvøldið kl. 22.00 semingsuppskot fyri Føroya Arbeiðsgevarafelag og arbeiðarafeløgini.
les meir
ÍSF á ferð – Suðuroy
19. Mai 2018
ÍSF hevur sett sær sum mál at koma út til øll økini í landinum at kunna um virksemið hjá ÍSF.
Mikukvøldið 23. mai 2018 kl 19.00 skipar ÍSF tí fyri einum evniskvøldi í Tvøroyrar skúla.
les meir


text:
Samtyktir gjørdar á bygdarráðsfundi ónsdagin 10. sept. 2014.
Á hesum bygdarráðsfundi vóru møtt: Mikkjal Sørensen, Sveinur Bech, Andreas Berg, Eyðolf Bech og
Rannvá Albinus.
Hesin bygdarráðsfundur skuldi av røttum verið 1. sept. 2014, men varð útsettur.
1.
Borgarstjórin Mikkal Sørensen gjøgnumgekk roknskapin hjá Porkeris kommuni fyrra hálvár 2014
saman við bygdarráðnum. Møguleiki var hjá bygdarráðslimum at seta fram fyrispurningar og gera
viðmerkingar.
2.
Samtykt varð at velja Andreas Berg sum varalim í stýrið fyri Bú- og Heimatænastuna í Suðuroy.
3.
Samtykt varð at stuðla SSP-tiltakið hjá 8. flokki í Vági við 450,00 krónum.
4.
Samtykt varð at stuðla námsferð hjá skúlaflokki í Miðnámsskúlanum við 3.000,00 krónum.
5.
Samtykt varð at stuðla FC-Suðuroy við 10.000,00 kr, og er hesin stuðul galdandi fyri árið 2014.
6.
Ymiskt:
a) Kunning um eftirlit sambært § 4 og § 5 í barnaverndarlógini.
b) Kunning um arbeiðið hjá Karini Strøm sum heilsufrøðingur í Porkeris skúla skúlaárið 2013/2014.
c) Kunning um tilmæli frá ferðavinnuni í Suðuroy um, hvussu framtíðarferðavinnan kann skipast á
besta hátt.
d) Uppskot til kunning um almannakunngerðing av føroysku bygningsreglugerðini 2015 (FBR-15).
Porkeris Bygdarráð